qundao/data-zh-poetry huggingface dataset:
题老悟画卷四首·其二
作者：裘万顷
朝代：宋

吏隠三年楚水头，每随鳬雁杙扁舟。
归来喜色惊邻里，分得潇湘一片秋。
题老悟画卷四首·其四
作者：裘万顷
朝代：宋

谡谡风前荷叶枯，摇摇霜后蓼花疎。
舂鉏旧有江湖约，数辈相依正要渠。
题老悟画卷四首·其四
作者：裘万顷
朝代：宋

谡谡风前荷叶枯，摇摇霜后蓼花疏。舂锄旧有江湖约，数辈相依正要渠。
题苏希亮画
作者：裘万顷
朝代：宋
体裁：五言绝句

石梁渡山涧，上有秦人居。岁寒不种桃，汲泉灌佳蔬。
题针出羹字韵
作者：裘万顷
朝代：宋

一寸坚刚铁琢成，绮罗丛裏度平生。
有时稚子敲成钓，钓得鱼儿便作羹。
题针出羹字韵
作者：裘万顷
朝代：宋

一寸坚刚铁琢成，绮罗丛里度平生。有时稚子敲成钓，钓得鱼儿便作羹。
题隐室
作者：裘万顷
朝代：宋

闽浙相望两道场，上人曾炷室中香。直须了却旧公案，莫向空山便隐藏。
题隠室
作者：裘万顷
朝代：宋

闽浙相望两道场，上人曾炷室中香。
直须了却旧公案，莫向空山便隠藏。
饯吴长文司理用修持贤业教无欠为韵·其一
作者：裘万顷
朝代：宋

平生不量力，妄意希前修。
懵懵虽无见，拳拳未敢休。
饯吴长文司理用修持贤业教无欠为韵·其三
作者：裘万顷
朝代：宋

考亭无恙时，从游孰非贤。
岁寒万木雕，松柏始杰然。
饯吴长文司理用脩持贤业教无欠为韵
作者：裘万顷
朝代：宋

平生不量力，妄意希前脩。懵懵虽无见，拳拳未敢休。狂澜涌如此，砥柱其谁为。天意必有在，吾身姑自持。考亭无恙时，从游孰非贤。岁寒万木彫，松柏始杰然。圣贤去我远，何者名事业。吾欲到彼岸，须君借舟楫。过从资直谅，夫岂势利交。谓朋党者谁，仁人姑听教。人生天地间，离别安能无。莫作儿女态，相期烈丈夫。君姿正而刚，名节非所欠。临歧赠一言，惟有学不厌。
饯吴长文司理用脩持贤业教无欠为韵·其一
作者：裘万顷
朝代：宋

平生不量力，妄意希前脩。懵懵虽无见，拳拳未敢休。
饯吴长文司理用脩持贤业教无欠为韵·其七
作者：裘万顷
朝代：宋
体裁：五言绝句

君姿正而刚，名节非所欠。临歧赠一言，惟有学不厌。
饯吴长文司理用脩持贤业教无欠为韵·其三
作者：裘万顷
朝代：宋

考亭无恙时，从游孰非贤。岁寒万木彫，松柏始杰然。
饯吴长文司理用脩持贤业教无欠为韵·其二
作者：裘万顷
朝代：宋
体裁：五言绝句

狂澜涌如此，砥柱其谁为。天意必有在，吾身姑自持。
饯吴长文司理用脩持贤业教无欠为韵·其五
作者：裘万顷
朝代：宋
体裁：五言绝句

过从资直谅，夫岂势利交。谓朋党者谁，仁人姑听教。
饯吴长文司理用脩持贤业教无欠为韵·其六
作者：裘万顷
朝代：宋
体裁：五言绝句

人生天地间，离别安能无。莫作儿女态，相期烈丈夫。
饯吴长文司理用脩持贤业教无欠为韵·其四
作者：裘万顷
朝代：宋
体裁：五言绝句

圣贤去我远，何者名事业。吾欲到彼岸，须君借舟楫。
高安别苏野塘三首
作者：裘万顷
朝代：宋

独立每怜陶靖节，北窗终日傲羲皇。如今我亦无侪辈，远把心期付野塘。胸中泉石真成癖，纸上云烟总是诗。分我渔舟三四个，故山归去弄涟漪。交盖才倾便语离，绝怜立马送君时。梅花未必堪相寄，待倩邮筒寄小诗。
高安别苏野塘三首·其一
作者：裘万顷
朝代：宋
体裁：七言绝句

独立每怜陶靖节，北窗终日傲羲皇。如今我亦无侪辈，远把心期付野塘。
高安别苏野塘三首·其三
作者：裘万顷
朝代：宋

交盖才倾便语离，绝怜立马送君时。梅花未必堪相寄，待倩邮筒寄小诗。
高安别苏野塘三首·其三
作者：裘万顷
朝代：宋

交盖纔倾便语离，绝怜立马送君时。
梅花未必堪相寄，待倩邮筒寄小诗。
高安别苏野塘三首·其二
作者：裘万顷
朝代：宋

胸中泉石真成癖，纸上云烟总是诗。分我渔舟三四个，故山归去弄涟漪。
高安别苏野塘三首·其二
作者：裘万顷
朝代：宋

胸中泉石真成癖，纸上云烟总是诗。
分我渔舟三四箇，故山归去弄涟漪。
上元憶大梵明燈二首·其一
作者：裘萬頃
朝代：宋

經年不到豫章城，燈火遥聞鼓吹聲。
却憶秋屏臺上寺，絳紗青玉幾長明。
上元憶大梵明燈二首·其二
作者：裘萬頃
朝代：宋

突兀招提枕古城，夜深鐘磬寂無聲。
坐馳燈火笙歌地，知有何人一點明。
不雨
作者：裘萬頃
朝代：宋

農時閲月天不雨，嘉穀叢中龜兆生。
雲勢只隨風聚散，鳩聲空報客陰晴。
半生憂國髮欲白，一飽無期心屢驚。
尚願秋陽化甘澍，稍甦枯槁望西成。
久雨
作者：裘萬頃
朝代：宋

園林清樾淨無塵，池沼黄流去有聲。
不用飛花來點綴，但須霽日爲澄清。
乙亥六月鄉民祈雨壽春祠下嘉澍既降槁苗盡興萬口一辭頌神之德予喜聊成俚語以書祠壁
作者：裘萬頃
朝代：宋

憂時曾上天庭疏，憫物今爲旱歲霖。
一夕風霆百川水，四郊香火萬民心。
山巔定有煙霞宅，夜半常聞鐘磬音。
儻許塵蹤拜仙馭，願營茅屋老雲岑。
九日
作者：裘萬頃
朝代：宋

籬落黄花尚自無，白衣况未到吾廬。
莫令此日負佳篩，爲展淵明采菊圖。
予從元德弟借到西廊書齋朝夕其間今二年矣戲題作病僧寮且賦三絕·其一
作者：裘萬頃
朝代：宋

雖有圖書伴寂寥，不妨題作病僧寮。
蒲團竹椅南窗下，一炷爐香百念消。
予從元德弟借到西廊書齋朝夕其間今二年矣戲題作病僧寮且賦三絕·其三
作者：裘萬頃
朝代：宋

朝來寮外望西山，正在雲煙縹緲間。
既欲與山爲保社，不妨身世似雲閑。
予從元德弟借到西廊書齋朝夕其間今二年矣戲題作病僧寮且賦三絕·其二
作者：裘萬頃
朝代：宋

華髮蒼顔一病僧，向來文史頗關情。
只緣世網無由脫，遂學枯禪度此生。
予既得烏石岡西望葛壇在雲霄中相去雖遠山勢不斷林木歷歷可數異時乞靈仙翁不難矣喜而成詩寄葛壇主人
作者：裘萬頃
朝代：宋

東西知隔幾牛鳴，山勢綿綿若引繩。
待向岡邊結茅屋，幅巾遥禮夜壇燈。
保福寺對橙菊有感
作者：裘萬頃
朝代：宋

平生愛菊陶彭澤，清夜移橙杜草堂。
千載詩魂招不得，獨留風味在僧房。
偶成
作者：裘萬頃
朝代：宋

松徑煩風掃，柴門爲雨扃。
行携道院集，坐對敬齋銘。
好事心常記，閑談耳不聽。
觀空爲時悞，無異醉初醒。
兀坐
作者：裘萬頃
朝代：宋

息綿綿而不絕，心了了以常明。
靜室我方燕坐，傍人喚作修行。
兀坐有感
作者：裘萬頃
朝代：宋

忘言編簡倦三復，適意絲桐聊再行。
已共白雲論久要，更尋青鳥問長生。
按行泉石苔侵屨，披拂松篁露濕纓。
此事洪崖知我舊，歸與端合與同盟。
兀坐有感
作者：裘萬頃
朝代：宋

意行曾到楚江臯，占得雙泉第一寮。
窗戶邃深鐘磬遠，客塵都向靜中消。
元齡弟寄悲秋四詩因次·其一
作者：裘萬頃
朝代：宋

不到青雲志未休，近來何事却悲秋。
短檠雙目元無恙，快讀讀書莫浪愁。
元齡弟寄悲秋四詩因次·其三
作者：裘萬頃
朝代：宋

幸有平生古戰場，不妨高卧到羲皇。
一朝冀北空凡馬，須信驊騮道路長。
元齡弟寄悲秋四詩因次·其二
作者：裘萬頃
朝代：宋

圖書繞屋未爲貧，想見長吟日閉門。
西社諸公久寥落，不知招得幾人魂。
元齡弟寄悲秋四詩因次·其四
作者：裘萬頃
朝代：宋

支離病骨怯初寒，眼底清愁更萬端。
勉和新詩寄鴻鴈，江城夜月覓君看。
入京道中曝背
作者：裘萬頃
朝代：宋

露溼芳桃午未乾，花時全似麥秋寒。
征衫不敵東風力，試上郵亭曝背看。
入京道中風雨因賦此遂退休
作者：裘萬頃
朝代：宋

新築書堂壁未乾，馬蹄催我上長安。
兒時只道爲官好，老去方知行路難。
千里關山千里夢，一番風雨一番寒。
何如靜坐茅齋下，翠竹蒼梧仔細看。
再呈仲庸
作者：裘萬頃
朝代：宋

芳枝莫遣風吹折，要看枝頭千點雪。
孤山疇昔盛開時，十里香颸飛不絕。
蹇馿烏帽照霜顛，長吟竟日溪橋邊。
自從和靖收聲後，一時翰墨歸坡仙。
只今往事飛鴻送，寂寞西湖投老夢。
花開花落謾傷心，明月清湍誰與弄。
再用韻三首·其一
作者：裘萬頃
朝代：宋

亂飄窗戶重重積，巧入簾櫳細細飛。
想見鈞天張樂處，瓊琚玉佩列千妃。
再用韻三首·其一
作者：裘萬頃
朝代：宋

梨花月淡珠簾捲，柳絮風輕粉蝶飛。
宮漏無聲窗欲曙，霓裳催舞廣寒妃。
再用韻三首·其一
作者：裘萬頃
朝代：宋

無人低唱兩三卮，一任璚瑶滿眼飛。
羅襪暗塵應洗盡，月明吾欲看江妃。
再用韻三首·其一
作者：裘萬頃
朝代：宋

病僧行脚歸來後，萬事無心每閉寮。
日射竹窗風葉亂，煙凝香鼎篆紋消。
再用韻三首·其三
作者：裘萬頃
朝代：宋

無心對客煨黄獨，有意看雲傍白間。
終日區區弄文墨，笑他齊己與高閑。
再用韻三首·其三
作者：裘萬頃
朝代：宋

疎梅元自映疎篁，誰把璚瑶特地妝。
雪後園林應更好，却輸和靖在錢塘。
再用韻三首·其三
作者：裘萬頃
朝代：宋

眼前修潔獨修篁，屢倩東風洗曉妝。
學舞腰肢困珠玉，可憐官柳在寒塘。
再用韻三首·其三
作者：裘萬頃
朝代：宋

鳳臺仙姊卷銀篁，歸去瑶池試曉妝。
剩粉殘脂無處著，化爲風絮滿池塘。
再用韻三首·其二
作者：裘萬頃
朝代：宋

厭趨朝市元無夢，慣處山林似有情。
圓覺楞嚴俱不解，維摩會下一書生。
再用韻三首·其二
作者：裘萬頃
朝代：宋

憶昔騎馿犯曉寒，酒旗隨處認長竿。
灞陵物物皆詩句，不用牽船八節灘。
再用韻三首·其二
作者：裘萬頃
朝代：宋

蕙帳一冬無苦寒，夢回長是日三竿。
那知今夜剡溪路，月淡扁舟水滿灘。
再用韻三首·其二
作者：裘萬頃
朝代：宋

雪裏鷗盟元未寒，小舟南浦著漁竿。
眼明似共月千里，衣冷欲迷雲一灘。
再韻寄元齡弟二首·其一
作者：裘萬頃
朝代：宋

季也東歸何太遲，伯兮西望屢吟詩。
茅簷昨夜雪深尺，人在篷窗知不知。
再韻寄元齡弟二首·其二
作者：裘萬頃
朝代：宋

小舟閑已杙江湄，滿眼璚瑶定有詩。
詩似其人人似雪，只應清處恐人知。
冬日早作
作者：裘萬頃
朝代：宋

黄昏月姊翦雲開，夜半雷車載雨來。
晨起鈎簾望霄漢，風花吹墮萬璚瑰。
凉風
作者：裘萬頃
朝代：宋

凉風幾時動，日暮已秋聲。
稍稍月華白，紛紛林影清。
予懷元不惡，世事巧相攖。
所願西成後，邊頭息戍兵。
出門
作者：裘萬頃
朝代：宋

出門復入門，吾行竟安之。
携書北窗下，翻閲聊自怡。
有懷千載人，掩卷還歔欷。
采采首陽薇，戀戀商山芝。
一裘或終身，欣然釣江湄。
斯人不可作，斯道日湮微。
目前稻梁謀，鳧鴈方齊飛。
青田寂無音，歲晚將疇依。
慎勿出門去，塵埃染人衣。
別友
作者：裘萬頃
朝代：宋

清宵月滿梁，相思幾搔首。
不圖塵土中，得共一尊酒。
人事好乖甚，隨復而分手。
惟有管鮑心，明明若箕斗。
別敬叔
作者：裘萬頃
朝代：宋

筆硯君無間，冰霜歲又除。
諸生得模範，六藝共耕鋤。
松菊淵明宅，蓬蒿仲蔚居。
相望儻相憶，時寄數行書。
別曹教授三首·其一
作者：裘萬頃
朝代：宋

一歲與君三別離，盍簪此去定何時。
梅花未必堪相寄，待倩郵筒寄小詩。
別曹教授三首·其三
作者：裘萬頃
朝代：宋

江花岸柳太多情，長逐春風管送迎。
我亦思歸歸未得，夜窗愁聽杜鵑聲。
別曹教授三首·其二
作者：裘萬頃
朝代：宋

從渠柳色自青青，莫爲行人賦渭城。
只恐南牆舊時竹，誤隨風雨作離聲。
別胡仲立次敬子伯量二丈韻二首·其一
作者：裘萬頃
朝代：宋

脩水相望無百里，從來人物勝西昌。
弘齋自是朝陽鳳，伯仲行看接翼翔。
別胡仲立次敬子伯量二丈韻二首·其二
作者：裘萬頃
朝代：宋

乾枯如我真何用，謾結蒲團竹椅緣。
緘口向人無一語，此燈他日遣誰傳。
十二月大雨
作者：裘萬頃
朝代：宋

一冬都無五日寒，赤日杲杲后土乾。
水官丐歸帝弗許，詰朝不雨吾戮汝。
斯須便放大瓢傾，一洗萬里塵埃清。
不妨更作尺深雪，桑榆之功尚堪說。
午睡
作者：裘萬頃
朝代：宋

午窗春日影悠悠，一覺清眠萬事休。
堪笑邯鄲槐里夢，癡兒到老不回頭。
即事二首·其一
作者：裘萬頃
朝代：宋

門前溪水欲平隄，謾著漁竿淺處垂。
晴雨每關憂國念，豐凶端欲問人知。
即事二首·其二
作者：裘萬頃
朝代：宋

春時耕種夏時耘，七月農夫始食新。
此去田家常要雨，雨多元自不妨人。
厭原山中曉行
作者：裘萬頃
朝代：宋

碧雞夜半聲啁哳，喚起幽人步林樾。
秋高風露著羣木，無數寒花泣明月。
松篁一徑宛如畫，石溜涓涓更清絕。
山巔便好結茅廬，莫待他年鬢成雪。
句
作者：裘萬頃
朝代：宋

雲歸青嶂雨初歇，花卧碧苔春已休。
同李簽判山行午飯野店簷外羣蜂翂翂因成絕句
作者：裘萬頃
朝代：宋

脫略人間勢利場，來尋泉石共徜徉。
飯餘小立茅簷外，試問羣蜂有底忙。
咨咨草根蟲
作者：裘萬頃
朝代：宋

咨咨草根蟲，瑟瑟葉上雨。
休休退食人，落落誰與語。
陳編竟日披，陋室隨時處。
此心苟自樂，貧賤亦得所。
夷齊雖餓死，清風冠千古。
顔子瓢屢空，宣父極稱許。
但當守吾仁，晉楚何足數。
試看松與柏，矯矯傲寒暑。
善利閣次伯仁所題趙子良畫四首·其一
作者：裘萬頃
朝代：宋

箜篌君鄉來，分明記江樹。
想君詩成時，夢作白鷗去。
善利閣次伯仁所題趙子良畫四首·其三
作者：裘萬頃
朝代：宋

風簷手君詩，心迹已清絕。
何當更長吟，坐對澄江雪。
善利閣次伯仁所題趙子良畫四首·其二
作者：裘萬頃
朝代：宋

平生交游間，吾幘蓋屢岸。
區區稻粱謀，君亦逐鴻鴈。
善利閣次伯仁所題趙子良畫四首·其四
作者：裘萬頃
朝代：宋

扁舟兩漁翁，清唱發日暮。
安得如鴟夷，相與五湖去。
喜范光伯相過
作者：裘萬頃
朝代：宋

章江東下幾灣洄，誰伴臞僊夜探梅。
離別不禁詩社冷，遭逢莫放酒船回。
冰霜滿眼歲將換，花柳轉頭春又來。
安得飛騰九霄外，鞭鸞笞鳳日相陪。
夜坐
作者：裘萬頃
朝代：宋

爐火篝燈孰與同，此心吾欲付冥鴻。
茅簷已作十旬雨，蕙帳不禁連夜風。
一段清愁詩句裏，十分寒事酒杯中。
溪雲未用安排雪，且聽梅花試小紅。
夜坐再用韻二首·其一
作者：裘萬頃
朝代：宋

洪井今真隠，長沙昔謾丞。
餘生付巖壑，拙宦愧交朋。
飯菜渾忘肉，囊螢足代燈。
詩成夜將半，雲際月騰騰。
夜坐再用韻二首·其二
作者：裘萬頃
朝代：宋

家有輞川集，人如王右丞。
琴書多暇日，觴咏盡高朋。
擬脫雲山屐，來分夜案燈。
新詩要傳寫，病眼任瞢騰。
夜坐薦福寺次王成之韻
作者：裘萬頃
朝代：宋

鞭鸞未暇相追逐，且向祇園止君宿。
清談待得月華生，窗戶明明耿殘燭。
誰令泉石墮吾前，洗淨人間絲與竹。
風帆明發君不留，此樂只應吾所獨。
大雪用前韻五首·其一
作者：裘萬頃
朝代：宋

雨師風伯妙天機，幻出乾坤一段奇。
晚對青山渾似畫，夜看黄卷可忘饑。
金貂換酒非吾事，鐵甲屯邊正此時。
失國殘胡應凍死，書生猶賦采薇詩。
大雪用前韻五首·其三
作者：裘萬頃
朝代：宋

誰扶天女下冰機，翦水成花片片奇。
影落池塘波不動，寒侵鷗鷺色皆饑。
縱橫萬舞風回處，表裏雙清月霽時。
浪戰未能無寸鐵，對人羞誦醉翁詩。
大雪用前韻五首·其二
作者：裘萬頃
朝代：宋

天孫雲裏散支機，飛墜人間分外奇。
勾引芳尊留客醉，栽培玉粒療民饑。
幅巾籬落尋梅處，一舸江湖釣月時。
妙處惟詩可摹寫，却憐老去不工詩。
大雪用前韻五首·其五
作者：裘萬頃
朝代：宋

誰知天巧出玄機，但怪飛璚過眼奇。
暝立風枝寒雀倦，愁吟冰谷曉猨饑。
蘆花洲渚月明夜，柳絮池塘春暮時。
此景人間不長有，寫真傳影正須詩。
大雪用前韻五首·其四
作者：裘萬頃
朝代：宋

伊人元不墮危機，踏凍衝寒正自奇。
只怪飛花無處避，都忘炊玉有時饑。
月明剡水回舟夜，歲暮梁園作賦時。
一段風流誰得似，只今王謝却能詩。
安樂窩三首·其一
作者：裘萬頃
朝代：宋

天闕飛來三大字，雲山留住一閒身。
老仙駕鶴蓬萊去，丹竈而今屬後人。
安樂窩三首·其三
作者：裘萬頃
朝代：宋

生來歲晚寄南窗，燕坐常聞御墨香。
却笑到天亭上客，日將茗粥攪枯腸。
安樂窩三首·其二
作者：裘萬頃
朝代：宋

孤山嘗試一登臨，歸夢紛然繞故林。
箇是平生安樂處，清泉白石總關心。
安樂窩示元德弟二首·其一
作者：裘萬頃
朝代：宋

往時病僧寮，今爲安樂窩。
昔病而今安，所得良已多。
百年直須臾，一丘且婆娑。
倦翼棲茂林，潛鱗渺重波。
方欣隨所願，豈復知其他。
朝來啟南窗，羣山鬰嵯峨。
上有無心雲，乘風遠相過。
却觀聲利場，紛紛正橫戈。
到頭蠻與觸，勝負能幾何。
曷若休吾心，考槃依澗阿。
孟夏草木繁，雨餘氣清和。
四壁環斷碑，經史星宿羅。
幅巾據胡牀，翛然自吟哦。
因之成此詩，要使兒童歌。
安樂窩示元德弟二首·其二
作者：裘萬頃
朝代：宋

清泉出石竇，白雲卧山窩。
淋淫乍開霽，原野歡聲多。
吾廬近西峰，其下林婆娑。
解衣坐磐石，持竿釣清波。
主人忘機心，鷗鳥亦無他。
東魯與南郭，泰山等峩峩。
周子何人哉，自許不啻過。
一朝離草堂，山英遂橫戈。
折轅不得還，如此俗駕何。
仰視前修翁，鉛刀比太阿。
予弟山林人，心平氣自和。
懽然樂簞瓢，笑彼葷羶羅。
好書不厭觀，佳句時一哦。
煩賡紫芝曲，爲我醉時歌。
宿佛頭塔
作者：裘萬頃
朝代：宋

孤村三四家，籬下盡禾忝。
主人慣入市，能作市井語。
開窗對竹山，揖客治尊俎。
白雲忽在眼，客淚墮如雨。
宿田家竹亭
作者：裘萬頃
朝代：宋

我家西山巔，四壁皆此君。
朅來事奔馳，日與茅葦親。
方思坡仙詩，恐入俗士羣。
止我宿者誰，此君滿其門。
頎然千百夫，一見若故人。
夜深清風來，好音夢中聞。
呼童啟北窗，爲渠炷爐芬。
宿翠巖寺呈李弘齋簽判
作者：裘萬頃
朝代：宋

匡廬勝處君曾到，誰是淵明與遠公。
幸有和陶詩卷在，好依蓮社此山中。
寄元齡弟
作者：裘萬頃
朝代：宋

夜牀風雨夢到處，東湖西山如接連。
安信喜隨烏鵲後，雅懷知寄白鷗邊。
軒窗春動花陰滿，圖史香浮墨色鮮。
個裏詩書應有味，不妨兼讀養生篇。
寄元齡弟五首·其一
作者：裘萬頃
朝代：宋

餘生端合老吾廬，心地全然與世疎。
安得數椽西嶺下，自行溪水灌園蔬。
寄元齡弟五首·其三
作者：裘萬頃
朝代：宋

俯仰之間又一年，即看科詔下天邊。
功名萬一來相逼，試向榮途小著鞭。
寄元齡弟五首·其二
作者：裘萬頃
朝代：宋

莫怪窮年不入州，載書前已會盟鷗。
市朝畢竟多塵事，且傍溪山靜處留。
寄元齡弟五首·其五
作者：裘萬頃
朝代：宋

一室蕭然百事無，崇朝趺坐對熏爐。
岫雲舒卷元無礙，贏得從容養病軀。
寄元齡弟五首·其四
作者：裘萬頃
朝代：宋

少年妄作功名想，說著長安喜欲狂。
多病年來怕奔走，却思雲壑置藤牀。
寄劉擇之新居成
作者：裘萬頃
朝代：宋

西風吹鴈過吾廬，特地傳君一紙書。
九載不須論舊事，萬金良喜得新居。
春回院落花侵座，雨過池塘水遶除。
我欲退之門下去，却愁無處覓金魚。
寄宋居士脩叔求菴記
作者：裘萬頃
朝代：宋

翠琰新刊照眼明，流傳何日到柴荆。
從今不恨論交晚，我亦碑中有姓名。
寄張仲符時得烏石岡地二首·其一
作者：裘萬頃
朝代：宋

今人那似古人賢，一鍤隨身日醉眠。
此老有靈應笑我，區區常費買山錢。
寄張仲符時得烏石岡地二首·其二
作者：裘萬頃
朝代：宋

寸田尺地可長久，此訣劉郎却未傳。
他日馭風蓬島去，謾留陳迹在山巔。
寄題喻高士澹軒
作者：裘萬頃
朝代：宋

世事邯鄲枕，生涯老子書。
能知澹中味，雅稱竹間居。
石徑排雲入，霜根带月鋤。
紛華不到眼，贏得玩清虛。
寄題真愛堂三首·其一
作者：裘萬頃
朝代：宋

終南佳處暫栖遲，堪笑唐朝左拾遺。
渠但借山爲捷徑，山中滋味豈曾知。
寄題真愛堂三首·其三
作者：裘萬頃
朝代：宋

築堂誰不要看山，往往襟期了不關。
欲識此翁高絕處，一心長在白雲間。
寄題真愛堂三首·其二
作者：裘萬頃
朝代：宋

真實愛山今有誰，此心猨鶴亦難欺。
看來却是朱居士，不媿昌黎五字詩。
寄題胡穡齋盆池
作者：裘萬頃
朝代：宋

穡齋主人嗜泉石，一舸來家楚江側。
水光山色晴逼人，中有軒窗更清絕。
汲泉爲池良不惡，坐見漣漪照金碧。
匳開寶鑑大如許，月墮冰輪光欲溢。
何須泰華尋玉井，謾說仇池有仙穴。
箇中風露無處著，長爲昭華洗炎熱。
嗟予疎懶真成癖，想像哦詩竟何益。
安得身爲穡齋客，醉卧池邊聽錦瑟。
寄高菊磵謝惠詩集
作者：裘萬頃
朝代：宋

高名如斗夜垂天，無地追思每自憐。
正欲爲君尋五老，乃蒙因我到雙泉。
新詩妙絕閒方就，稚子携歸喜欲顛。
此去湖邊不多遠，秋風當覓釣魚船。
從人覓墨梅
作者：裘萬頃
朝代：宋

熏爐束詩魂，茗碗驅睡思。
掩關寂無營，翰墨自娛戲。
山寒溪正清，月澹雪初霽。
橫斜兩三枝，見說可人意。
天機如胸中，出手特餘事。
何時翦冰紈，來對病居士。
懷范光伯再用韻
作者：裘萬頃
朝代：宋

梅邊流水碧洄洄，都把相思付折梅。
十載不禁雙淚落，一尊期慰九腸回。
驚殘蝶夢鵲空喜，望斷馬蹄人不來。
咫尺雲山尚如此，天涯那解得追陪。
日出
作者：裘萬頃
朝代：宋

日出柴門尚嬾開，綠陰多處且徘徊。
槐花滿地無人掃，半在牆根印紫苔。
早作四首·其一
作者：裘萬頃
朝代：宋

雨過長江浪拍城，迢迢羲馭水中行。
舟人指點雲開處，喜見青山一抹橫。
早作四首·其三
作者：裘萬頃
朝代：宋

北窗清冷不成眠，風遞蛩聲到枕邊。
試喚兒童卷疎箔，一簷花影月娟娟。
早作四首·其二
作者：裘萬頃
朝代：宋

井梧飛葉送秋聲，籬菊緘香待晚晴。
斗柄橫斜河欲沒，數山青處亂鴉鳴。
早作四首·其四
作者：裘萬頃
朝代：宋

爐香清曉坐書帷，竹擁藤牀日到遲。
自賦短章還自笑，不知顔閔有何詩。
晚步
作者：裘萬頃
朝代：宋

日落欲閉戶，風清聊杖藜。
千山猶带雨，一徑已無泥。
㶁㶁水聲急，悠悠雲影低。
催歸緣底事，著意旁人啼。
晚歲送館人歸省
作者：裘萬頃
朝代：宋

不厭冰霜路，衝寒辦一歸。
晨雞戒鞍馬，春酒壽庭闈。
燈火知辛苦，雲霄會奮飛。
相期紆綠綬，非但戲斑衣。
暘谷偶成
作者：裘萬頃
朝代：宋

愛日袪愁霧，微和散積陰。
一窗塵外趣，萬竹歲寒心。
士要崇清節，吾將老故林。
抱琴聊一醉，何用覓知音。
暘谷偶成
作者：裘萬頃
朝代：宋

竹近頗忻衣袂爽，苔深長恐履痕侵。
夜燈四壁圖書影，曉日一牀花木陰。
載酒只今誰好事，絕弦從昔爲知音。
區區外物成何用，慎勿緣渠愁此心。
書晁文元道院集
作者：裘萬頃
朝代：宋

華屋金狨座，雕鞍駟馬車。
才堪誇世俗，早已落丘墟。
此病久沈痼，無人解掃除。
千年子晁子，道院有遺書。
書率更西林碑
作者：裘萬頃
朝代：宋

冉冉老將至，區區心已疲。
文章非世用，字畫謾兒嬉。
廬阜多名剎，隋人有斷碑。
驪黄雖易辯，堂奧未容窺。
有感
作者：裘萬頃
朝代：宋

政爾雙泉憶舊游，柳江聞又有歸舟。
誰能不作千年調，夢斷真成萬事休。
傾蓋向來情莫逆，奠芻無計淚空流。
重雲已失鵾鵬影，愁絕滄浪一白鷗。
有感二首·其一
作者：裘萬頃
朝代：宋

絕憐修竹知人意，更愛雙泉不世情。
回首舊遊渾似夢，却因多難悟無生。
有感二首·其二
作者：裘萬頃
朝代：宋

三四知音總道山，荷鋤吾獨在田間。
人言病驥猶堪秣，伏櫪何心十二閑。
有感時與李弘齋有約
作者：裘萬頃
朝代：宋

去年今日西歸客，曝背茅簷又一冬。
歲月催人雖迅速，簡編於我却從容。
知名焉用詩千首，養病聊須酒一鍾。
早晚杖藜修水去，故人有約許相從。
松花開竹笋茂喜而詠之
作者：裘萬頃
朝代：宋

繁花密笋暮春時，妝點園林一段奇。
金粉生香風細細，斑衣留潤露垂垂。
品高宜入神僊藥，節勁終全冰雪姿。
笑彼杏桃兒女態，謾爭豔冶媚山歧。
松齋秋吟
作者：裘萬頃
朝代：宋

驕陽赫赫轉秋陰，便覺蕭然鬢影侵。
世事炎凉俄忽爾，閑來物理靜推尋。
松齋秋咏次黄存之韻七首·其一
作者：裘萬頃
朝代：宋

少年有策志平戎，心事今成一老翁。
蜀客款門茶未了，防秋又說棗兒紅。
松齋秋咏次黄存之韻七首·其七
作者：裘萬頃
朝代：宋

無事縈心晝掩扉，松風度曲入琴徽。
登高老矣興猶在，塞上秋風戰馬肥。
松齋秋咏次黄存之韻七首·其三
作者：裘萬頃
朝代：宋

牽牛引蔓上東籬，氣肅清商雨過時。
人意若隨天意好，秋光又到菊花枝。
松齋秋咏次黄存之韻七首·其二
作者：裘萬頃
朝代：宋

西風黄葉埽空庭，舞鶴翩翩墮雪翎。
一陣清風通鼻觀，木犀亭下讀騷經。
松齋秋咏次黄存之韻七首·其五
作者：裘萬頃
朝代：宋

閑中無辱亦無榮，案上圖書有課程。
靜對秋花香默默，晚風休送亂蟬鳴。
松齋秋咏次黄存之韻七首·其六
作者：裘萬頃
朝代：宋

據梧枝策事紛紜，樓上看山對晚曛。
縱是樓無山色遠，只如小米畫煙雲。
松齋秋咏次黄存之韻七首·其四
作者：裘萬頃
朝代：宋

閉門思古或傷今，每有詩來默契心。
紙上不須評巧拙，堯夫只是靜中吟。
榮姪試周
作者：裘萬頃
朝代：宋

汝生方滿歲，伯髮已星星。
桑苧甘投老，蘭蓀喜向榮。
席間無一印，帷下有諸經。
莫學魚兒戲，來年快聚螢。
次仲庸初冬即事二首·其一
作者：裘萬頃
朝代：宋

常歲霜天分外晴，一溪如練浸冰輪。
今年風雨寧無夜，誰與溪梅作小春。
次仲庸初冬即事二首·其二
作者：裘萬頃
朝代：宋

君家秋實洞庭種，小子持來獨未黄。
莫作蘇州書後夢，只今正欠滿林霜。
次伯仁善利閣
作者：裘萬頃
朝代：宋

看經堂中鐘磬鳴，看經堂外水雲清。
山連遠渚鳥飛急，風入輕帆舟去平。
煙樹不妨留夕照，塵纓正欲濯寒泓。
憑誰爲我問造物，乞與少陵常眼明。
次伯仁善利閣小室韻
作者：裘萬頃
朝代：宋

山林吾所廬，夜月但對影。
焉知江上人，一日了萬境。
褰裳步崇臺，有室妍且靜。
徘徊不能去，坐見四山暝。
次伯仁過道傍田家韻
作者：裘萬頃
朝代：宋

桃源千載鎖煙雲，若輩安知古有秦。
恐是吳興沈東老，一樽聊復醉詩人。
次伯量贈別詩韻
作者：裘萬頃
朝代：宋

我生既駑下，且復寡見聞。
時時警其愚，姻黨頼有君。
自慚將且疲，不足張此軍。
君乃不我棄，歡然與同羣。
願學如之何，此志亦已勤。
正坐未知方，所得不足云。
人生所好雜，其力用是分。
詞章末技耳，安能媲皇墳。
而況字書學，兀兀纂說文。
曷若鞭吾心，或有汗馬勳。
請益恨未能，別君大江濆。
長吟昌黎詩，安得身登雲。
次余主簿仲庸梅韻
作者：裘萬頃
朝代：宋

春醪欲冰木欲折，急雨風吹不成雪。
玉妃夜墮廣寒宮，開作寒花賽清絕。
未須千樹插山巔，且要幾枝橫水邊。
暗香疎影尚無恙，憑誰喚起西湖仙。
不妨琢句更馳送，一洗十年塵土夢。
鐵心元不爲渠回，眼底珠璣聊簸弄。
次余仲庸松風閣韻十九首·其一
作者：裘萬頃
朝代：宋

飛花數點雨初歇，啼鳥一聲春正長。
讀罷黄庭了無事，旋安銀葉試爐香。
次余仲庸松風閣韻十九首·其一〇
作者：裘萬頃
朝代：宋

爭春桃李太怱怱，隨手飄零逐曉風。
冰雪不侵塵不污，可人惟有歲寒松。
次余仲庸松風閣韻十九首·其一一
作者：裘萬頃
朝代：宋

顔楊翰墨今誰解，陶謝篇章古所無。
安得金丹換凡骨，白頭深恐媿吾夫。
次余仲庸松風閣韻十九首·其一七
作者：裘萬頃
朝代：宋

白雲殊不作俗態，流水更似知人心。
溪邊濯足溪上坐，樵唱一聲秋滿林。
次余仲庸松風閣韻十九首·其一三
作者：裘萬頃
朝代：宋

簷間新燕幾時來，簷外閑花往歲栽。
丹杏碧桃渾落盡，綠陰低處結青梅。
次余仲庸松風閣韻十九首·其一九
作者：裘萬頃
朝代：宋

俗書本作于湖樣，野鶩家雞强自分。
王氏無人魯公死，只今何處覓雲仍。
次余仲庸松風閣韻十九首·其一二
作者：裘萬頃
朝代：宋

平池春去水溶溶，人在笙歌一部中。
柳葉翻風羅带綠，荷花著雨錦衣紅。
次余仲庸松風閣韻十九首·其一五
作者：裘萬頃
朝代：宋

無所用心魚在沼，居然生子燕成窠。
誰言春去花事歇，萱草石榴情更多。
次余仲庸松風閣韻十九首·其一八
作者：裘萬頃
朝代：宋

坡谷遺書那復有，向來一紙抵千金。
誰知懸腕與卧筆，如用大都留此心。
次余仲庸松風閣韻十九首·其一六
作者：裘萬頃
朝代：宋

爲憐風雨趣春回，故著秋花到處栽。
蘭菊從來盛風味，不妨環繞讀書齋。
次余仲庸松風閣韻十九首·其一四
作者：裘萬頃
朝代：宋

淡月籠花花映窗，好風吹竹竹浮香。
夢回何處一聲笛，人靜山幽天正凉。
次余仲庸松風閣韻十九首·其七
作者：裘萬頃
朝代：宋

霧閣雲窗先自幽，水聲那更繞源流。
春深紅雨落桃徑，晝永清風生茗甌。
次余仲庸松風閣韻十九首·其三
作者：裘萬頃
朝代：宋

爛熳花陰覆短牆，花開時候日偏長。
道人不被春勾引，到處惟聞薝蔔香。
次余仲庸松風閣韻十九首·其九
作者：裘萬頃
朝代：宋

紛紛眼底正爭馳，我獨冥心絕五綦。
說與傍人俱不信，故山惟有白雲知。
次余仲庸松風閣韻十九首·其二
作者：裘萬頃
朝代：宋

古木陰陰六月凉，幽花藉藉四時香。
絲桐清夜作三弄，明月入簾風拂牀。
次余仲庸松風閣韻十九首·其五
作者：裘萬頃
朝代：宋

恰則梅邊春意萌，困人天氣又清明。
爐熏茗碗北窗下，卧聽綿蠻黄鳥聲。
次余仲庸松風閣韻十九首·其八
作者：裘萬頃
朝代：宋

楊柳陰中啼杜鵑，梧桐枝上噪玄蟬。
篇章滿眼無人會，贏得詩翁取意編。
次余仲庸松風閣韻十九首·其六
作者：裘萬頃
朝代：宋

已著遺經洗此心，更尋流水濯吾襟。
經旬不涉溪邊路，荇带苔錢如許深。
次余仲庸松風閣韻十九首·其四
作者：裘萬頃
朝代：宋

不見詩仙何遜來，春風幾度早梅開。
竹籬茅舍自清絕，未用移根東閣栽。
次余求之坐間所賦
作者：裘萬頃
朝代：宋

地僻不聞車馬閙，官閑但覺屋廬深。
擺除詩債寂無事，一炷爐香觀此心。
次元德弟
作者：裘萬頃
朝代：宋

寧逐春風上下狂，懶從桃李借恩光。
只應朝市風波惡，不似山林氣味長。
莫惜舉杯邀太白，要看騎馬似知章。
南征他日如相憶，詩句還須付革囊。
次元德弟示從龍入學
作者：裘萬頃
朝代：宋

生兒雖小莫憐渠，學問工夫在謹初。
今日從師良不惡，他年閉戶反成疎。
雙親未老身無事，諸父能文家有書。
好與汝兄俱努力，後生叢裏試羣居。
次元德弟韻
作者：裘萬頃
朝代：宋

跋扈飛揚使我驚，鐵中雙鏃日錚錚。
陳橋舊將今無用，一任於菟繞屋行。
次光伯韻
作者：裘萬頃
朝代：宋

竹逕當年手自開，只今無處著莓苔。
絕憐此地過從少，頼有高人時復來。
籬下久霜猶有菊，水邊近臘正多梅。
我云眷眷三年別，君莫怱怱一夕回。
次吳司理見貽二絕韻·其一
作者：裘萬頃
朝代：宋

朱金得喪日悲懽，內樂知誰夢見顔。
君有上池無限水，不將涓滴到人間。
次吳司理見貽二絕韻·其二
作者：裘萬頃
朝代：宋

湛然胸次幸清明，忍看人間勢利輕。
我輩相知端有道，未應膠漆付雷陳。
次吳長文見寄時有衡山之役
作者：裘萬頃
朝代：宋

夜半詩成欲寄君，夢魂飛渡楚江津。
怡怡前日如兄弟，今作東西南北人。
次敬叔韻二首·其一
作者：裘萬頃
朝代：宋

玉鑑冰壺一段清，鐵中誰與鬭錚錚。
眼看萬里雲霄路，不信驊騮地上行。
次敬叔韻二首·其二
作者：裘萬頃
朝代：宋

別我新詩有許清，玉聲金韻兩琮錚。
筆端定自翻三峽，乞與餘波賦贈行。
次施真人韻
作者：裘萬頃
朝代：宋

素韠方多難，丹砂儻一逢。
勿疑蕉覆鹿，會見竹成龍。
澗水遠仍潔，巖花幽更濃。
行行望仙宇，知在最高峰。
次朱震遠韻
作者：裘萬頃
朝代：宋

芳池綠水自生肥，上有軒窗隠翠微。
花竹舊嘗開小逕，門闌今又啟重扉。
直須閶闔排雲去，要看長安躍馬歸。
詞賦合魁天下士，春光端不負劉煇。
次李司直韻二首·其一
作者：裘萬頃
朝代：宋

老來方欲卧林泉，一躡紅塵只自憐。
已與山靈有成說，秋風歸騎急加鞭。
次李司直韻二首·其二
作者：裘萬頃
朝代：宋

清虛絕迹竟何爲，自笑平生頗好之。
正路儻非君得似，冥行未免用多歧。
次洪內相梅亭
作者：裘萬頃
朝代：宋

人間多是梅開後，旋踵東籬事故常。
那得紅簾卷朱戶，細看素質傲清霜。
一生寄興雲山外，幾度搔頭江路傍。
咫尺名園身未到，夜窗羞對返魂香。
次洪內相菊亭
作者：裘萬頃
朝代：宋

詩僊種菊未多時，因菊名亭早有詩。
欲爲寒花標晚節，故將新句寄東籬。
平生未省翻三峽，高處那能贊一辭。
便得從容侍公側，回頭已是十年遲。
次洪內相雙竹韻三首·其一
作者：裘萬頃
朝代：宋

延平兩龍幾年卧，欻爾化作寒枝雙。
春檜長松皆敵國，會須因壘一時降。
次洪內相雙竹韻三首·其三
作者：裘萬頃
朝代：宋

管鮑交情真耐久，夷齊義氣更無雙。
虛花滿眼風號怒，一節青青終不降。
次洪內相雙竹韻三首·其二
作者：裘萬頃
朝代：宋

嬋娟兩枝翠可掬，絕勝白璧南金雙。
留與先生作椽筆，詩壇八面受人降。
次洪內翰十月桃韻三首·其一
作者：裘萬頃
朝代：宋

千紅萬蕊彫零盡，安得枝頭數點紅。
疑是神人寫春色，鎮長留影在屏風。
次洪內翰十月桃韻三首·其三
作者：裘萬頃
朝代：宋

不須羯鼓促春工，一樹霜邊取意紅。
寄語玄冥爲收拾，莫教人恨五更風。
次洪內翰十月桃韻三首·其二
作者：裘萬頃
朝代：宋

舊日驪山宮殿中，玉妃無數舞衫紅。
只因歸去蓬萊後，夢作寒花笑北風。
次王成之咏梅
作者：裘萬頃
朝代：宋

誰遣冰魂照夕陽，摇摇一任北風凉。
眼前共有幾多蕊，鼻觀胡爲如此香。
佳實會須歸列鼎，孤標已自壓羣芳。
濡毫我欲從君賦，未害平生鐵石腸。
次胡伯仁韻
作者：裘萬頃
朝代：宋

山長飛鳥急，江闊去帆微。
唱晚幾漁笛，憑高一釣磯。
從君濯冰雪，滿袖得珠璣。
三歎不能已，歸來吟夕暉。
次范光伯泛江韻
作者：裘萬頃
朝代：宋

夫君陶阮徒，俗子所不快。
屹然頹其中，特立蓋甚介。
平生江湖樂，欲去不得邁。
何當從君遊，漁釣寄吾解。
次許秀才韻二首·其一
作者：裘萬頃
朝代：宋

癡兒欲了事，事竟莫之了。
崇朝弄朱墨，校勘是與否。
徐觀鴈鶩行，大半落渠手。
敗羣雖已去，考牧未有道。
次許秀才韻二首·其二
作者：裘萬頃
朝代：宋

拙工不量力，自謂中了了。
高談蓋一座，衆可己獨否。
斯須臨斧斤，汗背血兩手。
旁觀信善斲，莫肯告以道。
次黄存之韻
作者：裘萬頃
朝代：宋

客宦何時了，官居又歲餘。
歸心五湖夢，病眼一牀書。
近作君能富，新功我略無。
不妨賦遊獵，會有薦相如。
武陽渡
作者：裘萬頃
朝代：宋

一舟小如葉，橫在波濤中。
紛紛川上人，欲渡愁北風。
有帆天際來，漸近葭葦叢。
寄聲與問訊，恐是陶朱公。
燈下偶次前韻
作者：裘萬頃
朝代：宋

北風吹雨夜正寒，北窗吟詩舌欲乾。
千辛萬苦浪如許，飯顆山頭誰著汝。
何如一尊隨意傾，酒酣不問濁與清。
明朝縱有三尺雪，灞陵詩句無庸說。
玉山道中時赴掌故之命
作者：裘萬頃
朝代：宋

麥苗堆綠菜花黄，一簇人家古道傍。
酒熟不妨邀里巷，年豐贏得事農桑。
世情只說宦游好，客裏那知歸興長。
我有平生蓑笠在，釣絲何日理斜陽。
用前韻謝伯量過訪山中
作者：裘萬頃
朝代：宋

勝遊千里笑談中，雪片梅花正仲冬。
肯向席門尋孺子，更能草具重茅容。
春風頓覺生寒谷，夜榻惟愁聽曉鍾。
半世坡梅門下客，乃今何幸得過從。
用鄭浮梁韻簡圜師二首·其一
作者：裘萬頃
朝代：宋

杖屨山蹊窄，鐘魚佛界深。
寒梅殘屋角，春薺老牆陰。
一水元無恙，扁舟尚可尋。
煩師掬清溜，爲我洗塵心。
用鄭浮梁韻簡圜師二首·其二
作者：裘萬頃
朝代：宋

古寺規模壯，空山歲月深。
春排千樹綠，雲墮一溪陰。
地僻人稀到，官閑我得尋。
歸來詫清賞，未覺負初心。
用黄子益韻二首·其一
作者：裘萬頃
朝代：宋

青衫日日困塵沙，安用浮名與世誇。
已過半生真似夢，未荒三徑且還家。
恨無沈水紆香穗，喜有寒泉瀹茗花。
袖却西歸遮日手，園林幽處看桑麻。
用黄子益韻二首·其二
作者：裘萬頃
朝代：宋

睡起忻然思慮少，病餘猶覺應酬艱。
招摇風月聊須竹，收拾雲煙幸有山。
但要世緣隨手斷，莫憂詩債幾時還。
追奔富貴非吾事，且占林泉一味閑。
留淺沙
作者：裘萬頃
朝代：宋

故山豈不好，蕭寺亦堪居。
作意多成礙，無心始自如。
鐘魚飽香積，枕簟熟華胥。
但惜詩成後，旁無阿買書。
病中聞伯量相訪寄之二首·其一
作者：裘萬頃
朝代：宋

我屋修竹根，身閒境逾靜。
維摩本無心，誰令示人病。
夕陽耿疎林，影落莓苔徑。
佇立有所懷，高人儻乘興。
病中聞伯量相訪寄之二首·其二
作者：裘萬頃
朝代：宋

高人在城郭，應酬頗紛如。
憶我煙霞栖，遺我一紙書。
雨餘窗戶凉，蛩聲滿階除。
相過有成言，何時命巾車。
癸亥夜夢
作者：裘萬頃
朝代：宋

丙夜清眠正熟時，夢魂飛去拜丹墀。
小臣乍得披肝膽，感慨分明涕淚垂。
皖山紙帳送宋居士
作者：裘萬頃
朝代：宋

翦裁不惜楮先生，要護高人雪屋眠。
只恐鶴書催起去，長留空帳北山巔。
睡起
作者：裘萬頃
朝代：宋

疾去得安卧，寒宵不知長。
鄰雞忽聞聲，曙色侵我牀。
人生孰無營，晨興固其常。
奈何以一身，投之百憂場。
吾方休吾心，與世長相忘。
適逢希夷翁，授我枕中方。
意行到華胥，日昃猶徜徉。
回觀一世人，擾擾良可傷。
誰能從我遊，要須留春皇。
睡起書懷時諸公相勉再出
作者：裘萬頃
朝代：宋

北窗終日廢書眠，一枕清風直萬錢。
雲度茅簷輕冉冉，泉生石砌淨涓涓。
不嫌雨脚花間注，要聽秋聲屋外傳。
三徑初成吾欲老，幕中何用泛紅蓮。
秋日即事
作者：裘萬頃
朝代：宋

斷鴈聲邊小雨來，菊花强半卧蒼苔。
乍寒天氣雖宜酒，冷淡無心把酒杯。
秋試示諸兒
作者：裘萬頃
朝代：宋

漠漠輕雲弄寒影，霏霏小雨生秋興。
黄槐開盡舉子心，丹桂喜傳仙籍信。
竹齋雙手縮袖間，坐看羣兒鏖一戰。
春風躍馬不爲難，此去毋言日邊遠。
窗前古槐二首·其一
作者：裘萬頃
朝代：宋

密葉繁陰畫不成，捲簾雙眼爲渠明。
人間炎熱無來處，贏得軒窗分外清。
窗前古槐二首·其二
作者：裘萬頃
朝代：宋

去歲西湖避暑來，藕花無數眼慵開。
而今歸卧洪崖側，看盡飛泉看古槐。
端午上饒道中
作者：裘萬頃
朝代：宋

一春留滯在京華，午日依前未到家。
細葛香羅素無望，黄塵烏帽亦堪嗟。
爭舟野渡人如簇，立馬郵亭日欲斜。
遥想塤箎獻親壽，綵衣羅拜酌流霞。
竹齋述事
作者：裘萬頃
朝代：宋

夢魂驚斷渺難續，卧聽竹裏風泠泠。
寒蛩爭鳴遶四壁，缺月半墮橫疎櫺。
平生細字髮欲白，午夜短檠燈尚青。
稻粱作計吾不願，願學滄海鴻飛冥。
簡瑄上人
作者：裘萬頃
朝代：宋

千里歸來覓故林，朱弦雖在少知音。
春風玉几山前路，忍負平生一片心。
簡瑄上人借楞嚴經
作者：裘萬頃
朝代：宋

石室雲山鎮日扃，午雞啼處睡初醒。
案頭上有爐熏在，試讀楞嚴一卷經。
絕句
作者：裘萬頃
朝代：宋

數聲牧笛日將晚，一曲樵歌山更幽。
解带盤桓小溪上，坐看紅葉汎清流。
羅溪橋
作者：裘萬頃
朝代：宋

我來從西昌，日日困塵土。
誰知羅溪橋，淨若初過雨。
長松列左右，清風奏宮羽。
薄暮舍籃輿，扁舟渡溪去。
老屋
作者：裘萬頃
朝代：宋

老屋久欹側，隨宜聊拄撐。
吾今且共住，緣盡會須行。
雨打從教壞，風摇不用驚。
世間虛幻相，聚散本無情。
老農歎
作者：裘萬頃
朝代：宋

霜耕冰在趾，雨種泥沒膝。
旱魃忽爲虐，耕種謾勞力。
去年幸一稔，今歲免艱食。
細聽老農語，令我三歎息。
但願從此去，龍骨長挂壁。
大田多黍稌，高廩若山積。
或云穀大豐，則恐錢轉嗇。
夏租星火急，處此未有策。
細民一錢稅，往往亦追索。
穀賤反傷農，此語傳自昔。
語客且勿憂，新絲尚堪質。
臨安別余求之
作者：裘萬頃
朝代：宋

長安車蓋喜如雲，邂逅惟君是故人。
風月滿懷情灑落，珠璣撒紙句清新。
携來客裏一尊酒，洗盡湖邊十里塵。
富貴功名丈夫事，別離無用淚沾巾。
自警
作者：裘萬頃
朝代：宋

俗塵易污人，胸次須自潔。
君看四明老，冰壺浸秋月。
菖蒲
作者：裘萬頃
朝代：宋

康廬入吾懷，十載馳夢魂。
踵門者何人，遺予以芳蓀。
歡然得其趣，如對五老言。
幽姿出巖谷，常带冰雪痕。
塵容爲一洗，兩目不復昏。
忽思三峽流，褰衣涉潺湲。
因仍一寸石，浸潤九節根。
人言可扶老，歲月須其蕃。
茲理諒不誣，吾將從綺園。
薦福寺次許師詠竹
作者：裘萬頃
朝代：宋

浮雲蹤跡任西東，翰墨場中且用功。
時對此君哦七字，也勝癡坐辯幡風。
螘運
作者：裘萬頃
朝代：宋

知戰不能損，檀氏所以亡。
吾媿與敵槐，將何固封疆。
及此閒暇時，相與積乃倉。
不須更他騖，富國兵自强。
行役
作者：裘萬頃
朝代：宋

宿霧鎖山椒，落月挂林側。
崎嶇歷岡巒，彷彿辨阡陌。
秋高風露寒，道遠時序迫。
安得歸故園，篝燈理書冊。
見雪
作者：裘萬頃
朝代：宋

玄冥當語誰，餉我一簷雪。
吾廬本來靜，得此更清絕。
遥憐北海上，往往已盈尺。
齧氈人在否，毋凌漢臣節。
讀伯仁詩卷
作者：裘萬頃
朝代：宋

憶昔從君漁釣時，小舟行徧楚江湄。
僧房夜月琴三疊，客舍秋風酒一巵。
別後相思梅折盡，書成欲寄鴈來遲。
蛩聲驚覺寒窗夢，自起挑燈讀舊詩。
讀邸報
作者：裘萬頃
朝代：宋

紛紛天下事，翻覆良難期。
不知窈冥中，主張者云誰。
工拙判兩塗，人謀豈容施。
得非欲平治，機緘遂潛移。
目前三四公，並用無一遺。
毋嫌滯一州，民實邦之基。
鄉來番江頭，親見國子師。
德行淵與騫，千載如同時。
斯人使臨民，兒不頼母慈。
人言致泰和，須索登臯夔。
位崇澤斯均，否則失所宜。
天乎儻人從，何時可臻茲。
贈仙茅道士
作者：裘萬頃
朝代：宋

茅齋高卧日將午，自起鈎簾試香縷。
門前剝啄誰叩門，杖履蕭然顔貌古。
亟呼兒童延入座，餉以清風滌袢暑。
論醫說相俱第一，觸熱遠來尋我語。
嗟哉人生浪辛苦，到頭事事皆塵土。
萬錢鼎食吾無取，君有仙茅幸分與。
贈拂雲主人
作者：裘萬頃
朝代：宋

十年作計須種木，一日不可使無竹。
道人於此得三昧，綠霧中間著蒼玉。
拂雲誰爲名其居，我亦心同雲卷舒。
相期直覓飛霞佩，不用重拈種樹書。
贈畫工
作者：裘萬頃
朝代：宋

綵筆三生夢，春蓮萬葉花。
笑人爲市道，隨分足生涯。
山路淨如水，溪流淺見沙。
能來良不惡，看我傲煙霞。
輓霞溪高縣丞二首·其一
作者：裘萬頃
朝代：宋

少年挾策上金鑾，三拜郎官鬢未斑。
不說知音在霄漢，但知投老向雲山。
柳絲陰裏陶潛樂，花錦香中潘岳閑。
逝者不堪人事異，洪崖亭下水潺潺。
輓霞溪高縣丞二首·其二
作者：裘萬頃
朝代：宋

公家原在洪崖宅，自是洪崖向上人。
嗜酒一生真簡淡，風標八袠更精神。
紛紛偶厭人間事，去去歸尋洞裏春。
朱紱只今無覓處，但餘佳句鎮長新。
送張高安入京
作者：裘萬頃
朝代：宋

青衫十載蟾宮客，黑綬三年鳳嶺頭。
循吏聲名武陽令，故家風味富平侯。
江邊休歎雙鳬去，天上行看一網收。
八簉鵷班立仙仗，莫忘回首顧沙鷗。
送胡仲立入京
作者：裘萬頃
朝代：宋

昔對延英日，諸公歎弗如。
敢言天下事，不負案頭書。
此去朝雙闕，懸知有異除。
榮途方著脚，未用曳長裾。
送胡仲衡
作者：裘萬頃
朝代：宋

憶昔樵江一見君，喜君吃吃善談文。
別來歲月今如許，書裏工夫想得勤。
近世起家多白屋，幾人馳志在青雲。
穡齋已踏賢關路，更有諸孫策異勳。
送范二丈入藍田書院二首·其一
作者：裘萬頃
朝代：宋

今代崔斯立，才高不負丞。
君方爲重客，人謂得良朋。
敏捷朝千字，辛勤夜一燈。
明年冠秋試，萬里看飛騰。
送范二丈入藍田書院二首·其二
作者：裘萬頃
朝代：宋

君在淳熙日，嘗師陸監丞。
今爲後死者，樂有遠來朋。
此道未墜地，他時要續燈。
病夫力不足，拱立看鶱騰。
送范光伯北行
作者：裘萬頃
朝代：宋

玄冥將歸休，勾芒已促裝。
江邊疎柳青，江上寒梅香。
有客當此時，中流駕風檣。
欲學太史公，窮汶泗沅湘。
吾聞帝王州，雄麗幾錢塘。
疇昔駐六龍，至今繪未央。
鷺洲橫渺瀰，鳳臺摩青蒼。
名山與大川，往往遥相望。
是間或小留，不妨月徜徉。
平生學屠龍，袖手五字章。
茲逢賢主人，定知奏宮商。
追李逐杜陵，相與升其堂。
要令千萬篇，金薤垂琳琅。
秋風鴻鴈來，因之東南翔。
寫君磊磈胸，慰我離別腸。
送詩僧如師西游
作者：裘萬頃
朝代：宋

鄉來詩壇上，權可聲籍籍。
君雖後兩翁，而已分半席。
主人龍門高，宜有如此客。
橫行翰墨場，往往一當百。
挾是今西遊，吐談取雙璧。
要須早歸來，成就法王宅。
郊行即事
作者：裘萬頃
朝代：宋

病來多日廢將迎，試命巾車作此行。
稻實滿田秋事了，松陰堆徑午凉生。
數山見我爭傾蓋，一水邀人請濯纓。
却憶吾廬南浦外，何時得與白鷗盟。
鄉人羅朝宗與兵部尚書京公有舊將往見之遇予於樂平因餞別
作者：裘萬頃
朝代：宋

四時成歲秋云暮，九月肅霜天漸寒。
有客褰裳涉鄱水，逢人劇口話長安。
懸知欲聽星辰履，厭見從來苜蓿盤。
姑舉一觴餞行色，無魚長鋏切休彈。
酬余求之二首·其一
作者：裘萬頃
朝代：宋

枕中久已黄粱熟，鏡裏從教白髮垂。
但得漁樵分半席，此生何必要人知。
酬余求之二首·其二
作者：裘萬頃
朝代：宋

雨後軒窗無一塵，窗前松竹更清新。
不妨踏徧莓苔地，遺我青鞋有故人。
錢仲庸主簿入京三首·其一
作者：裘萬頃
朝代：宋

風帆轉眼即長安，好在交游半達官。
既有王陽知貢禹，不妨乘興一彈冠。
錢仲庸主簿入京三首·其三
作者：裘萬頃
朝代：宋

野梅官柳只供愁，空倚鄱江百尺樓。
待倩天邊幾鴻雁，爲傳消息到皇州。
錢仲庸主簿入京三首·其二
作者：裘萬頃
朝代：宋

孤山梅蕊正開時，杖屨還須訪水湄。
莫遣冰魂歎牢落，只今和靖自能詩。
錢塘別吳長文司理
作者：裘萬頃
朝代：宋

同心而異鄉，既見復輕別。
豈終無會期，南北渺難必。
郵亭君與我，强飯再三說。
此意非不領，欲話聲已咽。
肩輿使前驅，分手大江側。
升高輒回首，猶擬望顔色。
予家古南州，勝友固不乏。
如君相知深，千百未見一。
君才十倍我，君德更剛直。
贈行詩滿紙，字字良有益。
誰與趣我去，胡不緩旬浹。
噬臍悵弗及，寫心寄愁絕。
錢塘次孫教南韻
作者：裘萬頃
朝代：宋

簿領歸來得泮宮，一時衮衮任諸公。
市朝競逐利名走，草木誰爲臭味同。
霅水不妨披宿霧，蓬山正要挹清風。
塵埃不得從君後，豈但他時媿兩翁。
閑居
作者：裘萬頃
朝代：宋

閑居最與性相便，勤即繙書懶即眠。
終日閉門真省事，有時面壁似耽禪。
大椿歲籥祈親壽，斷簡生涯聽子傳。
待問洪崖覓丹訣，白雲深處引寒泉。
雨後
作者：裘萬頃
朝代：宋

秋事雨已畢，秋容晴爲妍。
新香浮䆉䅉，餘潤溢潺湲。
機杼蛩聲裏，犁鋤鷺影邊。
吾生一何幸，田里又豐年。
雪
作者：裘萬頃
朝代：宋

天花一夜泄春機，飛墜人間片片奇。
有色有光欺柳絮，無聲無臭點梅枝。
縱橫萬舞風回處，表裏雙清月霽時。
此景惟詩可摹寫，却憐老去不工詩。
雪中再示德齡二弟三首·其一
作者：裘萬頃
朝代：宋

只道園林春未歸，風前一夜柳花飛。
東皇自是繁華主，不用玄冥薦玉妃。
雪中再示德齡二弟三首·其三
作者：裘萬頃
朝代：宋

青青窗外幾修篁，也學宮梅巧樣妝。
說與惠連須著句，雪邊春色到池塘。
雪中再示德齡二弟三首·其二
作者：裘萬頃
朝代：宋

平生蓑笠慣衝寒，長憶江湖把釣竿。
昨夜北窗聞雪作，夢魂飛到子陵灘。
雪中戲元德元齡二弟二首·其一
作者：裘萬頃
朝代：宋

在昔梅花猶有賦，如今冰柱亦無詩。
吾衰不作池塘夢，春草生時子合知。
雪中戲元德元齡二弟二首·其二
作者：裘萬頃
朝代：宋

袖間出手不應遲，柳絮漁蓑總是詩。
二妙得君真所喜，一寒如我有誰知。
題伯量春風堂
作者：裘萬頃
朝代：宋

未登春風堂，嘗讀春風詩。
春風不易得，令人每懷思。
一堂誰獨無，所至皆有之。
奈何堂中人，此意多背馳。
聽雨不對牀，煮豆先燃萁。
寧賡粟布歌，不肯吹塤箎。
和氣自此傷，怨怒無休時。
遂令君家堂，獨立修江湄。
昔我嘗宦遊，兄弟輕別離。
自從失予季，憂悶鬢成絲。
仲叔幸無他，相從日怡怡。
數榻松竹間，頗與我輩宜。
濁醪無獨斟，陳編有同披。
從今當杜門，共試春風詞。
燕谷恐尚寒，暖律冀一吹。
君能不靳否，春風元不私。
題余仲祥松齋
作者：裘萬頃
朝代：宋

芳妍桃李場，紛趨欻成蹊。
長松坐偃蹇，遂爾不見知。
平生異時人，不與俗轉移。
蕭然塵埃中，擅此丘壑奇。
窗空境逾清，四壁風來吹。
抱琴揖蒼髯，喜氣掀兩眉。
臭味既與同，相親不相違。
直期閲歲寒，可但忘朝饑。
斯正如乃翁，過處更過之。
直比千丈幹，歷落不受羈。
只恐大厦成，梁棟各有施。
出處初何心，山靈勿疑渠。
題小桃源
作者：裘萬頃
朝代：宋

半月池邊倚瘦藤，望仙臺上岸烏巾。
塵埃一點不到地，花木四時長是春。
載酒豈無好事者，爛柯應有著棋人。
請君更種桃千樹，準擬漁郎來問津。
題希亮畫
作者：裘萬頃
朝代：宋

晚牧歸來月在山，夜深茅舍不勝寒。
栖烏欲動催翁起，快傍煙汀把釣竿。
題懷秀堂
作者：裘萬頃
朝代：宋

莫教滿地長莓苔，杖屨從今日日來。
曲徑要隨松巷轉，柴門須對石橋開。
牆頭花木因時種，案上圖書任意堆。
幸有林泉可投老，忍將雙脚踏塵埃。
題昭君圖
作者：裘萬頃
朝代：宋

紛紛爭賂毛延壽，今日丹青竟不傳。
萬事無過真實處，後人贏得寫嬋娟。
題書院壁間碑
作者：裘萬頃
朝代：宋

天上真龍去不回，世間凡馬謾爭馳。
少年氣習今猶在，袖手時來省斷碑。
題洪內翰爽榭
作者：裘萬頃
朝代：宋

霧閣雲窗天外安，懸知幽趣勝人間。
簾櫳夜月浮銀海，桃李春風醉玉山。
自笑紅塵無暇日，浪憑清夢覓商顔。
何如飛佩隨君後，細看匡廬紫翠鬟。
題破塵讀經所
作者：裘萬頃
朝代：宋

試爲衆生破一塵，出經爲筏度滄溟。
待渠到岸無驚畏，復破微塵納此經。
題箋
作者：裘萬頃
朝代：宋

六七葉蘆秋雨裏，兩三箇鴈夕陽邊。
青天萬里渾無礙，衝破寒潭一抹煙。
題老悟畫卷四首·其一
作者：裘萬頃
朝代：宋

中興以前作山水，只說李成與郭熙。
誰知淳熙有此老，健筆不減巨然師。
題老悟畫卷四首·其三
作者：裘萬頃
朝代：宋

何處移來一川竹，空濛煙霧染人衣。
其間應有葛陂杖，時出林梢带雨飛。
題老悟畫卷四首·其二
作者：裘萬頃
朝代：宋

吏隠三年楚水頭，每隨鳬雁杙扁舟。
歸來喜色驚鄰里，分得瀟湘一片秋。
題老悟畫卷四首·其四
作者：裘萬頃
朝代：宋

謖謖風前荷葉枯，摇摇霜後蓼花疎。
舂鉏舊有江湖約，數輩相依正要渠。
題蘇希亮畫
作者：裘萬頃
朝代：宋

石梁渡山澗，上有秦人居。
歲寒不種桃，汲泉灌佳蔬。
題針出羹字韻
作者：裘萬頃
朝代：宋

一寸堅剛鐵琢成，綺羅叢裏度平生。
有時稚子敲成釣，釣得魚兒便作羹。
題隠室
作者：裘萬頃
朝代：宋

閩浙相望兩道場，上人曾炷室中香。
直須了却舊公案，莫向空山便隠藏。
餞吳長文司理用脩持賢業教無欠爲韻·其一
作者：裘萬頃
朝代：宋

平生不量力，妄意希前脩。
懵懵雖無見，拳拳未敢休。
餞吳長文司理用脩持賢業教無欠爲韻·其七
作者：裘萬頃
朝代：宋

君姿正而剛，名節非所欠。
臨歧贈一言，惟有學不厭。
餞吳長文司理用脩持賢業教無欠爲韻·其三
作者：裘萬頃
朝代：宋

考亭無恙時，從游孰非賢。
歲寒萬木彫，松柏始傑然。
餞吳長文司理用脩持賢業教無欠爲韻·其二
作者：裘萬頃
朝代：宋

狂瀾湧如此，砥柱其誰爲。
天意必有在，吾身姑自持。
餞吳長文司理用脩持賢業教無欠爲韻·其五
作者：裘萬頃
朝代：宋

過從資直諒，夫豈勢利交。
謂朋黨者誰，仁人姑聽教。
餞吳長文司理用脩持賢業教無欠爲韻·其六
作者：裘萬頃
朝代：宋

人生天地間，離別安能無。
莫作兒女態，相期烈丈夫。
餞吳長文司理用脩持賢業教無欠爲韻·其四
作者：裘萬頃
朝代：宋

聖賢去我遠，何者名事業。
吾欲到彼岸，須君借舟楫。
高安別蘇野塘三首·其一
作者：裘萬頃
朝代：宋

獨立每憐陶靖節，北窗終日傲羲皇。
如今我亦無儕輩，遠把心期付野塘。
高安別蘇野塘三首·其三
作者：裘萬頃
朝代：宋

交蓋纔傾便語離，絕憐立馬送君時。
梅花未必堪相寄，待倩郵筒寄小詩。
高安別蘇野塘三首·其二
作者：裘萬頃
朝代：宋

胸中泉石真成癖，紙上雲煙總是詩。
分我漁舟三四箇，故山歸去弄漣漪。
和孔司封題蓬萊閣
作者：裴士傑
朝代：宋

山卧龍形閣枕山，檐楹高起太虛間。
風來宛訝鳴簫瑟，客至宜聞振珮環。
暫賞已能消濁慮，久居應不老朱顔。
蒼煙淥水無窮趣，絕勝塵紛走世寰。
和孔司封题蓬莱阁
作者：裴士杰
朝代：宋
体裁：七言律诗

山卧龙形阁枕山，檐楹高起太虚间。风来宛讶鸣箫瑟，客至宜闻振佩环。暂赏已能消浊虑，久居应不老朱颜。苍烟渌水无穷趣，绝胜尘纷走世寰。
蜀先主庙古柏
作者：裴士禹
朝代：宋

武侯翊汉嗣，始欲大神器。天命固有常，云雷极屯否。流星坠武帐，万卒摧锐气。孤负卧龙心，三顾君臣意。庙貌今寂寥，握节空垂泪。兴废事徒然，无以穷往志。陵前古柏树，千丈起平地。根大压巨鳌，心虚藏野燧。风动虬龙枝，雷雨随声至。疑是虚空间，神明专拥庇。不尔千万年，突兀无枯瘁。观柏又惨然，念侯功业炽。功业亘无穷，与柏共苍翠。
蜀先主庙古柏
作者：裴士禹
朝代：宋

武侯翊汉嗣，始欲大神器。
天命固有常，云雷极屯否。
流星坠武帐，万卒摧锐气。
孤负卧龙心，三顾君臣意。
庙貌今寂寥，握节空垂泪。
兴废事徒然，无以穷往志。
陵前古柏树，千丈起平地。
根大压巨鳌，心虚藏野燧。
风动虬龙枝，雷雨随声至。
疑是虚空间，神明专拥庇。
不尔千万年，突兀无枯瘁。
观栢又惨然，念侯功业炽。
功业亘无穷，与柏共苍翠。
蜀先主廟古柏
作者：裴士禹
朝代：宋

武侯翊漢嗣，始欲大神器。
天命固有常，雲雷極屯否。
流星墜武帳，萬卒摧銳氣。
孤負卧龍心，三顧君臣意。
廟貌今寂寥，握節空垂淚。
興廢事徒然，無以窮往志。
陵前古柏樹，千丈起平地。
根大壓巨鼇，心虛藏野燧。
風動虬龍枝，雷雨隨聲至。
疑是虛空間，神明專擁庇。
不爾千萬年，突兀無枯瘁。
觀栢又慘然，念侯功業熾。
功業亙無窮，與柏共蒼翠。
广慧教寺
作者：裴大亮
朝代：宋

政余飞棹入烟村，数里菰蒲接寺门。
惟爱弁峰供醉眼，役人诗思到黄昏。
广慧教寺
作者：裴大亮
朝代：宋

政馀飞棹入烟村，数里菰蒲接寺门。惟爱弁峰供醉眼，役人诗思到黄昏。
廣慧教寺
作者：裴大亮
朝代：宋

政餘飛棹入煙村，數里菰蒲接寺門。
惟愛弁峰供醉眼，役人詩思到黄昏。
題西巖寺三絕·其一
作者：裴大亮
朝代：宋

清溪如鑑照行人，谷鳥山花景漸新。
五馬頻來無別事，爲思江上若邪春。
題西巖寺三絕·其二
作者：裴大亮
朝代：宋

幾領笙歌來賞勝，爲憐山水每忘歸。
洞中時與林僧語，不信紅塵有是非。
题西岩寺三绝
作者：裴大亮
朝代：宋

清溪如鉴照行人，谷鸟山花景渐新。五马频来无别事，为思江上若邪春。几领笙歌来赏胜，为怜山水每忘归。洞中时与林僧语，不信红尘有是非。□□□□送行人，山水清音益怆神。莫惜少留题石□，□□□□□红尘。
题西岩寺三绝·其一
作者：裴大亮
朝代：宋

清溪如鉴照行人，谷鸟山花景渐新。五马频来无别事，为思江上若邪春。
题西岩寺三绝·其一
作者：裴大亮
朝代：宋

清溪如鑑照行人，谷鸟山花景渐新。
五马频来无别事，为思江上若邪春。
题西岩寺三绝·其三
作者：裴大亮
朝代：宋
体裁：七言绝句

□□□□送行人，山水清音益怆神。莫惜少留题石□，□□□□□红尘。
题西岩寺三绝·其二
作者：裴大亮
朝代：宋
体裁：七言绝句

几领笙歌来赏胜，为怜山水每忘归。洞中时与林僧语，不信红尘有是非。
句
作者：裴愈
朝代：宋

东吴山色家家月，南楚江声浦浦风。杨柳影疏秋霁月，梧桐叶坠夕阳天。
句·其一
作者：裴愈
朝代：宋

东吴山色家家月，南楚江声浦浦风。
句·其一
作者：裴愈
朝代：宋

東吳山色家家月，南楚江聲浦浦風。
句·其二
作者：裴愈
朝代：宋

杨柳影疏秋霁月，梧桐叶坠夕阳天。
句·其二
作者：裴愈
朝代：宋

楊柳影疏秋霽月，梧桐葉墜夕陽天。
题碧沼
作者：裴极
朝代：宋
体裁：七言绝句

一沼光涵四座寒，夕阳回首更凭栏。凭师早把香莲种，他日期来结社看。
題碧沼
作者：裴極
朝代：宋

一沼光涵四座寒，夕陽回首更凭欄。
憑師早把香蓮種，他日期來結社看。
和气致祥诗
作者：裴湘
朝代：宋
体裁：五言排律

君德奉天道，冲融协太和。卿云呈瑞早，膏泽应时多。煦集连枝木，嘉扶异颖禾。五星还聚井，丹凤更巢阿。薮泽无遗士，边防久息戈。黔黎逢至化，稽首载赓歌。
和氣致祥詩
作者：裴湘
朝代：宋

君德奉天道，沖融協太和。
卿雲呈瑞早，膏澤應時多。
煦集連枝木，嘉扶異穎禾。
五星還聚井，丹鳳更巢阿。
藪澤無遺士，邊防久息戈。
黔黎逢至化，稽首載賡歌。
浪淘沙
作者：裴湘
朝代：宋

萬國仰神京。禮樂縱橫。蔥蔥佳氣鎖龍城。日御明堂天子聖，朝會簪纓。九陌六街平。萬國充盈。青樓弦管酒如澠。別有隋堤煙柳暮，千古含情。
浪淘沙
作者：裴湘
朝代：宋

雁塞說並門。郡枕西汾。山形高下遠相吞。古寺樓臺依碧嶂，煙景遙分。晉廟鎖溪雲。簫鼓仍存。牛羊斜日自歸村。惟有故城禾黍地，前事消魂。
浪淘沙
作者：裴湘
朝代：宋

雁塞说井门。郡枕西汾。山形高下远相吞。古寺楼台依碧嶂，烟景遥分。
晋朝锁溪云。箫鼓仍存。牛羊斜日自归村。惟有故城禾黍地，前事消魂。
浪淘沙令 其二 汴州
作者：裴湘
朝代：宋
体裁：词

万国仰神京。礼乐纵横。葱葱佳气锁龙城。日御明堂天子圣，朝会簪缨。九陌六街平。万物充盈。青楼弦管酒如渑。别有隋堤烟柳暮，千古含情。
浪淘沙令·其一
作者：裴湘
朝代：宋
体裁：词

雁塞说并门。郡枕西汾。山形高下远相吞。古寺楼台依碧嶂，烟景遥分。晋庙锁溪云。箫鼓仍存。牛羊斜日自归村。惟有故城禾黍地，前事消魂。
浪淘沙（汴州）
作者：裴湘
朝代：宋
体裁：词

万国仰神京。礼乐纵横。葱葱佳气锁龙城。日御明堂天子圣，朝会簪缨。九陌六街平。万国充盈。青楼弦管酒如渑。别有隋堤烟柳暮，千古含情。
多景楼
作者：裴煜
朝代：宋
体裁：七言律诗

登临每忆卫公诗，多景唯于此处宜。海岸千艘浮若芥，邦人万室布如棋。江山气象回环见，宇宙端倪指点知。禅老莫辞勤迓候，使君官满有归期。
多景樓
作者：裴煜
朝代：宋

登臨每憶衛公詩，多景唯於此處宜。
海岸千艘浮若芥，邦人萬室布如棋。
江山氣象回環見，宇宙端倪指點知。
禪老莫辭勤迓候，使君官滿有歸期。
岘山
作者：裴煜
朝代：宋

襄阳有佳山，名着无如岘。
尝休贤达足，我独愧未践。
君侯把麾符，政暇兴不浅。
命车极登临，旌旆随谷转。
心思羊鉅平，息树宜勿剪。
于今戴清风，整整如冠冕。
高碑本堕泪，雨渍至苔藓。
庙祠委榛芜，奚劝千载善。
驰章动天听，口以功烈侔。
果闻帝曰俞，恢宇明祭典。
哦诗序其事，笔锐犀可剸。
景无一髮遗，粲若丹青展。
乃知览观时，非止在游衍。
声气异代同，美从江汉显。
岘山
作者：裴煜
朝代：宋

襄阳有佳山，名著无如岘。
尝休贤达足，我独愧未践。
君侯把麾符，政暇兴不浅。
命车极登临，旌旆随谷转。
心思关钜平，息树宜勿剪。
于今戴清风，整整如冠冕。
高碑本堕泪，雨渍至苔藓。
庙祠委榛芜，奚劝千载善。
驰章动天听，口以功烈侔。
果闻帝曰俞，恢宇明祭典。
哦诗序其事，笔锐犀可剸。
景无一发遗，粲若丹青展。
乃知览观时，非止在游衍。
声气异工同，美从江汉显。
岘山
作者：裴煜
朝代：宋

襄阳有佳山，名著无如岘。尝休贤达足，我独愧未践。君侯把麾符，政暇兴不浅。命车极登临，旌旆随谷转。心思羊钜平，息树宜勿剪。于今戴清风，整整如冠冕。高碑本堕泪，雨渍至苔藓。庙祠委榛芜，奚劝千载善。驰章动天听，口以功烈侔。果闻帝曰俞，恢宇明祭典。哦诗序其事，笔锐犀可剸。景无一发遗，粲若丹青展。乃知览观时，非止在游衍。声气异代同，美从江汉显。
峴山
作者：裴煜
朝代：宋

襄陽有佳山，名著無如峴。
嘗休賢達足，我獨愧未踐。
君侯把麾符，政暇興不淺。
命車極登臨，旌旆隨谷轉。
心思羊鉅平，息樹宜勿剪。
于今戴清風，整整如冠冕。
高碑本墮泪，雨漬至苔蘚。
廟祠委榛蕪，奚勸千載善。
馳章動天聽，口以功烈侔。
果聞帝曰俞，恢宇明祭典。
哦詩序其事，筆銳犀可剸。
景無一髮遺，粲若丹青展。
乃知覽觀時，非止在游衍。
聲氣異代同，美從江漢顯。
送程給事知越州
作者：裴煜
朝代：宋

邦人偏喜使君回，隔歲腰金護漕來。
梓里萬□青鎖闥，偃蕃聊寄小蓬萊。
中和已樂宣風職，平易還施報政才。
休論引年祈退尚，即圖舊德陟公台。
送程给事知越州
作者：裴煜
朝代：宋
体裁：七言律诗

邦人偏喜使君回，隔岁腰金护漕来。梓里万□青锁闼，偃蕃聊寄小蓬莱。中和已乐宣风职，平易还施报政才。休论引年祈退尚，即图旧德陟公台。
游洞霄山
作者：裴相如
朝代：宋

人间三十六洞天，各有邃道通神仙。兹山九锁路曲折，中开五洞栖云烟。东游大涤望天柱，西登石室观飞泉。穷幽讨胜足未倦，明月忽堕青崖颠。山中道士借一榻，夜半猿鹤惊人眠。明朝又复出山去，白云回首空悽然。
游洞霄山
作者：裴相如
朝代：宋

人间三十六洞天，各有邃道通神仙。
兹山九锁路曲折，中开五洞栖云烟。
东游大涤望天柱，西登石室观飞泉。
穷幽讨胜足未倦，明月忽堕青崖颠。
山中道士借一榻，夜半猿鹤惊人眠。
明朝又復出山去，白云回首空悽然。
遊洞霄山
作者：裴相如
朝代：宋

人間三十六洞天，各有邃道通神仙。
茲山九鎖路曲折，中開五洞棲雲烟。
東遊大滌望天柱，西登石室觀飛泉。
窮幽討勝足未倦，明月忽墮青崖顛。
山中道士借一榻，夜半猿鶴驚人眠。
明朝又復出山去，白雲回首空悽然。
大滌洞留題·其一
作者：裴良傑
朝代：宋

杖屨乘閑歷衆山，俄驚凡跡到仙壇。
清潀潄玉一川媚，瑞氣浮空兩洞寒。
風入喬松琴弄操，煙籠遠岫竈燒丹。
我今聊此凝雙眼，陡覺壺中世界寬。
大滌洞留題·其二
作者：裴良傑
朝代：宋

鳩杖先生旨趣深，探直搜隠事幽尋。
頂頭有眼誰能識，心鑑無塵物莫侵。
洞裏煙霞人不老，水邊花木自成陰。
乞師金鼎丹爐火，爲慰平生覺道心。
遊虎丘
作者：裴良傑
朝代：宋

顧我江湖舊壯懷，家林終是事塵埃。
登臨直到秋方好，行樂只因山遠來。
劍石池邊須笑適，花亭月下約徘徊。
自慚俗駕非名勝，竊恐山靈爲勒回。
大涤洞留题
作者：裴良杰
朝代：宋

杖屦乘闲历众山，俄惊凡迹到仙坛。清潨漱玉一川媚，瑞气浮空两洞寒。风入乔松琴弄操，烟笼远岫灶烧丹。我今聊此凝双眼，陡觉壶中世界宽。鸠杖先生旨趣深，探直搜隐事幽寻。顶头有眼谁能识，心鉴无尘物莫侵。洞里烟霞人不老，水边花木自成阴。乞师金鼎丹炉火，为慰平生觉道心。
大涤洞留题
作者：裴良杰
朝代：宋

杖屦乘闲历众山，俄惊凡迹到仙坛。
清潨潄玉一川媚，瑞气浮空两洞寒。
风入乔松琴弄操，烟笼远岫灶烧丹。
我今聊此凝双眼，徒觉壶中世界宽。
鸠杖先生旨趣深，探直搜隐事幽寻。
顶头有眼谁能识，心鉴无尘物莫侵。
洞里烟霞人不老，水边花木自成阴。
乞师金鼎丹炉火，为慰平生觉道心。
大涤洞留题·其一
作者：裴良杰
朝代：宋

杖屦乘闲历众山，俄惊凡迹到仙坛。
清潀潄玉一川媚，瑞气浮空两洞寒。
风入乔松琴弄操，烟笼远岫竈烧丹。
我今聊此凝双眼，陡觉壶中世界宽。
大涤洞留题·其一
作者：裴良杰
朝代：宋

杖屦乘闲历众山，俄惊凡迹到仙坛。清潨漱玉一川媚，瑞气浮空两洞寒。风入乔松琴弄操，烟笼远岫灶烧丹。我今聊此凝双眼，陡觉壶中世界宽。
大涤洞留题·其二
作者：裴良杰
朝代：宋

鸠杖先生旨趣深，探直搜隐事幽寻。顶头有眼谁能识，心鉴无尘物莫侵。洞里烟霞人不老，水边花木自成阴。乞师金鼎丹炉火，为慰平生觉道心。
大涤洞留题·其二
作者：裴良杰
朝代：宋

鸠杖先生旨趣深，探直搜隠事幽寻。
顶头有眼谁能识，心鑑无尘物莫侵。
洞裏烟霞人不老，水边花木自成阴。
乞师金鼎丹炉火，为慰平生觉道心。
游虎丘
作者：裴良杰
朝代：宋
体裁：七言律诗

顾我江湖旧壮怀，家林终是事尘埃。登临直到秋方好，行乐只因山远来。剑石池边须笑适，花亭月下约徘徊。自惭俗驾非名胜，窃恐山灵为勒回。
句
作者：裴若訥
朝代：宋

漁人借問去何處，白酒香甜紫蟹肥。
書懷呈江陰軍
作者：裴若訥
朝代：宋

男兒憂道不憂貧，匣有焦桐篋有文。
却訪姑蘇臺下隱，滿船明月一溪雲。
江陰絕句
作者：裴若訥
朝代：宋

紫蓴江上是吾家，一葉扁舟一釣車。
何必陶公種魚法，雨汀烟渚盡生涯。
书怀呈江阴军
作者：裴若讷
朝代：宋
体裁：七言绝句

男儿忧道不忧贫，匣有焦桐箧有文。却访姑苏台下隐，满船明月一溪云。
句
作者：裴若讷
朝代：宋

渔人借问去何处，白酒香甜紫蟹肥。
江阴绝句
作者：裴若讷
朝代：宋
体裁：七言绝句

紫莼江上是吾家，一叶扁舟一钓车。何必陶公种鱼法，雨汀烟渚尽生涯。
歌
作者：裴道人
朝代：宋
体裁：五言绝句

好酒吃三盏，好花插一枝。思量今古事，安乐是便宜。
歌
作者：裴道人
朝代：宋

好酒吃三盞，好花插一枝。
思量今古事，安樂是便宜。
呈周清溪
作者：褚伯秀
朝代：宋

清溪千仞余，中有一道士。
彼亦何人斯，景纯慕若此。
吾乡汝南英，大涤隐君子。
好客仍收书，东老未足拟。
竹宫需贤才，师命促共理。
无心云出岫，有类月印水。
乐与物为春，自然人鉴止。
二千年再来，雅号乃默契。
挈世返真淳，为教立仪轨。
潜增翠蛟润，益壮天柱势。
近闻筑玄都，崇冈枕龙耳。
充庭兰玉茂，五云楼阁起。
笙鹤时往来，尘寰一俯视。
纷争梦未醒，王侯到蝼蚁。
君壮我垂老，别日嗟激矢。
相逢且尽欢，升仙不如醉。
呈周清溪
作者：褚伯秀
朝代：宋

清溪千仞余，中有一道士。
彼亦何人斯，景纯慕若此。
吾乡汝南英，大涤隠君子。
好客仍收书，东老未足拟。
竹宫需贤才，师命促共理。
无心云出岫，有类月印水。
乐与物为春，自然人鑑止。
二千年再来，雅号乃默契。
挈世返真淳，为教立仪轨。
潜增翠蛟润，益壮天柱势。
近闻筑玄都，崇岗枕龙耳。
充庭兰玉茂，五云楼阁起。
笙鹤时往来，尘寰一俯视。
纷争梦未醒，王侯到蝼蚁。
君壮我垂老，别日嗟激矢。
相逢且尽欢，昇仙不如醉。
呈周清溪
作者：褚伯秀
朝代：宋

清溪千仞餘，中有一道士。
彼亦何人斯，景純慕若此。
吾鄉汝南英，大滌隠君子。
好客仍收書，東老未足擬。
竹宮需賢才，師命促共理。
無心雲出岫，有類月印水。
樂與物爲春，自然人鑑止。
二千年再來，雅號乃默契。
挈世返真淳，爲教立儀軌。
潛增翠蛟潤，益壯天柱勢。
近聞築玄都，崇崗枕龍耳。
充庭蘭玉茂，五雲樓閣起。
笙鶴時往來，塵寰一俯視。
紛爭夢未醒，王侯到螻蟻。
君壯我垂老，別日嗟激矢。
相逢且盡歡，昇仙不如醉。
呈周清溪
作者：褚伯秀
朝代：宋

清溪千仞馀，中有一道士。彼亦何人斯，景纯慕若此。吾乡汝南英，大涤隐君子。好客仍收书，东老未足拟。竹宫需贤才，师命促共理。无心云出岫，有类月印水。乐与物为春，自然人鉴止。二千年再来，雅号乃默契。挈世返真淳，为教立仪轨。潜增翠蛟润，益壮天柱势。近闻筑玄都，崇岗枕龙耳。充庭兰玉茂，五云楼阁起。笙鹤时往来，尘寰一俯视。纷争梦未醒，王侯到蝼蚁。君壮我垂老，别日嗟激矢。相逢且尽欢，升仙不如醉。
春日山居
作者：褚伯秀
朝代：宋
体裁：七言律诗

万山深锁竹房幽，寒碧欺春恰似秋。人醉药炉凭鹤看，窗闲吟笔被猿偷。护岩苔色侵衣润，逼枕溪声入梦流。童子扫花关莫掩，恐妨诗社客来游。
春日山居
作者：褚伯秀
朝代：宋

萬山深鎖竹房幽，寒碧欺春恰似秋。
人醉藥爐憑鶴看，窗閑吟筆被猿偷。
護岩苔色侵衣潤，逼枕溪聲入夢流。
童子掃花關莫掩，恐妨詩社客來遊。
貧女吟二首·其一
作者：褚伯秀
朝代：宋

夜續晨炊貧自由，强教塗抹只堪羞。
閉門靜看花開落，過却春風不識愁。
貧女吟二首·其二
作者：褚伯秀
朝代：宋

寂寞篷窗鎖冷雲，地爐紉補自陽春。
千金莫誤朱門聘，不是穿珠插翠人。
贫女吟二首
作者：褚伯秀
朝代：宋

夜续晨炊贫自由，强教涂抹只堪羞。闭门静看花开落，过却春风不识愁。寂寞篷窗锁冷云，地炉纫补自阳春。千金莫误朱门聘，不是穿珠插翠人。
贫女吟二首·其一
作者：褚伯秀
朝代：宋
体裁：七言绝句

夜续晨炊贫自由，强教涂抹只堪羞。闭门静看花开落，过却春风不识愁。
贫女吟二首·其二
作者：褚伯秀
朝代：宋
体裁：七言绝句

寂寞篷窗锁冷云，地炉纫补自阳春。千金莫误朱门聘，不是穿珠插翠人。
送玉海宗师还茅山
作者：褚伯秀
朝代：宋
体裁：七言律诗

湖澥天教十载閒，玉经功就胜居坛。惊尘天目妨龙卧，晚岁华阳望鹤还。入咏五噫丹阙近，会心三笑画溪寒。世缘历尽仙缘熟，坐断陪真向上关。
送玉海宗師還茅山
作者：褚伯秀
朝代：宋

湖澥天教十載閒，玉經功就勝居壇。
驚塵天目妨龍卧，晚歲華陽望鶴還。
入詠五噫丹闕近，會心三笑畫溪寒。
世緣歷盡仙緣熟，坐斷陪真向上關。
送金約山歸洞霄
作者：褚伯秀
朝代：宋

門掩冷雲堆，推敲更有誰。
不忘分芋約，來趁折梅期。
聽雪連宵話，傷時幾首詩。
侵晨催返棹，猿鶴報先知。
送金约山归洞霄
作者：褚伯秀
朝代：宋
体裁：五言律诗

门掩冷云堆，推敲更有谁。不忘分芋约，来趁折梅期。听雪连宵话，伤时几首诗。侵晨催返棹，猿鹤报先知。
題翠蛟亭
作者：褚伯秀
朝代：宋

不逐風雷去，蜿蜒舞石屏。
源深有龍伴，流遠借丹靈。
坐覺雲藏樹，吟忘雪濺亭。
巖隈下斜日，歸去了殘經。
题翠蛟亭
作者：褚伯秀
朝代：宋

不逐风雷去，蜿蜒舞石屏。
源深有龙伴，流过错借丹。
坐觉云藏树，吟忘雪溅亭。
岩隈下斜日，归去了残经。
题翠蛟亭
作者：褚伯秀
朝代：宋
体裁：五言律诗

不逐风雷去，蜿蜒舞石屏。源深有龙伴，流远借丹灵。坐觉云藏树，吟忘雪溅亭。岩隈下斜日，归去了残经。
宗坛秋夕
作者：褚环中
朝代：宋

疏绮平云彻夜开，月明峰顶见楼台。
璚璈声裏天灯近，知是三真谒帝回。
宗坛秋夕
作者：褚环中
朝代：宋

疏绮平云彻夜开，月明峰顶见楼台。璚璈声里天灯近，知是三真谒帝回。
送程給事知越州
作者：褚珵
朝代：宋

元稹唐朝輔相材，全家曾住小蓬萊。
公今得請爲藩去，事異當時謫宦來。
雅意未應亡魏闕，歸心且喜過蘇臺。
茂林修竹仁風動，紫蟹黄柑宴席開。
聽訟初承召公後，遞詩須繼樂天才。
政成不待三年報，入告謀猷豈晚哉。
送程给事知越州
作者：褚珵
朝代：宋
体裁：七言排律

元稹唐朝辅相材，全家曾住小蓬莱。公今得请为藩去，事异当时谪宦来。雅意未应亡魏阙，归心且喜过苏台。茂林修竹仁风动，紫蟹黄柑宴席开。听讼初承召公后，递诗须继乐天才。政成不待三年报，入告谋猷岂晚哉。
宗壇秋夕
作者：褚環中
朝代：宋

疏綺平雲徹夜開，月明峰頂見樓臺。
璚璈聲裏天燈近，知是三真謁帝回。
百字令
作者：褚生
朝代：宋

半堤花雨。对芳辰消遣，无奈情绪。春色尚堪描画在，万紫千红尘土。鹃促归期，莺收佞舌，燕作留人语。绕栏红药，韵华留此孤主。
真个恨杀东风，几番过了，不似今番苦。乐事赏心磨灭尽，忽见飞书传羽。湖水湖烟，峰南峰北，总是堪伤处。新塘杨柳，小腰犹自歌舞。
百字令·德祐乙亥
作者：褚生
朝代：宋
体裁：词

半堤花雨。对芳辰消遣，无奈情绪。春色尚堪描画在，万紫千红尘土。鹃促归期，莺收佞舌，燕作留人语。绕栏红药，韶华留此孤主。真个恨杀东风，几番过了，不似今番苦。乐事赏心磨灭尽，忽见飞书传羽。湖水湖烟，峰南峰北，总是堪伤处。新塘杨柳，小腰犹自歌舞。
百字令·念奴娇·半堤花雨
作者：褚生
朝代：宋
体裁：词

半堤花雨。对芳辰消遣，无奈情绪。春色尚堪描画在，万紫千红尘土。鹃促归期，莺收佞舌，燕作留人语。绕栏红药，韶华留作孤主。真个恨杀东风，几番过了，不似今番苦。乐事赏心磨灭尽，忽见飞书传羽。湖水湖烟，峰南峰北，总是堪伤处。新塘杨柳，小腰犹自歌舞。
百字令·念奴嬌
作者：褚生
朝代：宋

半堤花雨。對芳辰消遣，無奈情緒。春色尚堪描畫在，萬紫千紅塵土。鵑促歸期，鶯收佞舌，燕作留人語。繞欄紅藥，韶華留作孤主。真個恨殺東風，幾番過了，不似今番苦。樂事賞心磨滅盡，忽見飛書傳羽。湖水湖煙，峰南峰北，總是堪傷處。新塘楊柳，小腰猶自歌舞。
祝英台近
作者：褚生
朝代：宋

倚危栏，斜日暮。蓦蓦甚情绪。稚柳娇黄，全未禁风雨。春江万里云涛，扁舟飞渡。那更听、塞鸿无数。
叹离阻。有恨落天涯，谁念孤旅。满目风尘，冉冉如飞雾。是何人惹悉来，那人何处。怎知道、愁来不去。
祝英台近·倚危栏
作者：褚生
朝代：宋
体裁：词

倚危栏，斜日暮。蓦蓦甚情绪。稚柳娇黄，全未禁风雨。春江万里云涛，扁舟飞渡。那更听、塞鸿无数。叹离阻。有恨落天涯，谁念孤旅。满目风尘，冉冉如飞雾。是何人惹愁来，那人何处。怎知道、愁来不去。
送武补阙
作者：襄阳妓
朝代：宋

弄珠滩上欲销魂，独把离怀寄酒樽。
无限烟花不留意，忍教芳草怨王孙。
送武補闕
作者：襄陽妓
朝代：宋

弄珠灘上欲銷魂，獨把離懷寄酒樽。
無限烟花不留意，忍教芳草怨王孫。
登立鱼峰
作者：覃庆元
朝代：宋
体裁：五言绝句

载酒听莺语，春风到处吹。鱼峰如有约，蜡屐正相宜。
水调歌头·翠蕤插云表
作者：覃怀高
朝代：宋
体裁：词

翠蕤插云表，初意隔仙凡。临风据案一见，邂逅似开颜。几欲拿舟九曲，便拟扪参绝顶，直下俯尘寰。聊此税吾驾，赢得片时闲。问仙人，缘底事，去不还。长风浩浩，何许清梦杳难攀。只有苍烟古木，好在清湍白石，依旧画图间。回首武夷路，杳霭没云鬟。
登立魚峰
作者：覃慶元
朝代：宋

載酒聽鶯語，春風到處吹。
魚峰如有約，蠟屐正相宜。
水調歌頭
作者：覃懷高
朝代：宋

翠蕤插雲表，初意隔仙凡。臨風據案一見，邂逅似開顏。幾欲拿舟九曲，便擬捫參絕頂，直下俯塵寰。聊此稅吾駕，贏得片時閒。問仙人，緣底事，去不還。長風浩浩，何許清夢杳難攀。只有蒼煙古木，好在清湍白石，依舊畫圖間。回首武夷路，杳靄沒雲鬟。
題汪水雲詩卷
作者：覺性
朝代：宋

細讀燕雲吟，靜聽流水琴。
神遊八極高而深，龍溪玉山猶谷響，燕歌吳詠轟雷音。
人中龍，天外鶴。
挾泰山，擘華嶽。
醉吟不管天地窄，堯桀誰能分善惡。
雲閣麟臺一笑間，招得赤松歸碧落。
寄圜悟偈
作者：覺禪師
朝代：宋

出林依舊入蓬蒿，天網恢恢不可逃。
誰信業緣無避處，回來不怕語聲高。
誦華嚴經
作者：覺禪師
朝代：宋

佛具無有生，而能示出生。
法性如虛空，諸佛于中住。
無住亦無知，處處皆見佛。
题汪水云诗卷
作者：觉性
朝代：宋
体裁：古风

细读燕云吟，静听流水琴。神游八极高而深，龙溪玉山犹谷响，燕歌吴咏轰雷音。人中龙，天外鹤。挟泰山，擘华岳。醉吟不管天地窄，尧桀谁能分善恶。云阁麟台一笑间，招得赤松归碧落。
寄圜悟偈
作者：觉禅师
朝代：宋

出林依旧入蓬蒿，天网恢恢不可逃。
谁信业缘无避处，回来不怕语声高。
诵华严经
作者：觉禅师
朝代：宋
体裁：古风

佛具无有生，而能示出生。法性如虚空，诸佛于中住。无住亦无知，处处皆见佛。
富順
作者：解旦
朝代：宋

封疆莫嘆極西陲，景物尤堪著詠思。
亭臺處處垂楊影，街巷家家小酒旗。
舊同吳楚分梅艷，新比戎瀘有荔枝。
鑿井鹹泉通海脈，靠山公署映江涯。
富顺
作者：解旦
朝代：宋

封疆莫叹极西陲，景物尤堪著咏思。亭台处处垂杨影，街巷家家小酒旗。旧同吴楚分梅艳，新比戎泸有荔枝。凿井咸泉通海脉，靠山公署映江涯。
富顺
作者：解旦
朝代：宋

封疆莫嘆极西陲，景物尤堪着咏思。
亭台处处垂杨影，街巷家家小酒旗。
旧同吴楚分梅艷，新比戎泸有荔枝。
凿井咸泉通海脉，靠山公署映江涯。
富顺
作者：解旦
朝代：宋

封疆莫欢极西陲，景物尤堪著咏思。
亭台处处垂杨影，街巷家家小酒旗。
旧同吴楚分梅艳，新比戎泸有荔枝。
凿井咸泉通海脉，靠山公署映江涯。
永遇乐·风暖莺娇
作者：解昉
朝代：宋
体裁：词

风暖莺娇，露浓花重，天气和煦。院落烟收，垂杨舞困，无奈堆金缕。谁家巧纵，青楼弦管，惹起梦云情绪。忆当时、纹衾粲枕，未尝暂孤鸳侣。芳菲易老，故人难聚。到此翻成轻误。阆苑仙遥，蛮笺纵写、何计传深诉。青山绿水，古今长在，惟有旧欢何处。空赢得、斜阳暮草，淡烟细雨。
阳台梦
作者：解昉
朝代：宋
体裁：词

仙姿本寓。十二峰前住。千里行云行雨。偶因鹤驭过巫阳。邂逅他、楚襄王。无端宋玉誇才赋。诬诞人心素。至今狂客到阳台。也有痴心，望妾入、梦中来。
阳台梦·仙姿本寓
作者：解昉
朝代：宋
体裁：词

仙姿本寓。十二峰前住。千里行云行雨。偶因鹤驭过巫阳。邂逅他、楚襄王。无端宋玉夸才赋。诬诞人心素。至今狂客到阳台。也有痴心，望妾入、梦中来。
送鈐轄館使王公
作者：解程
朝代：宋

武帳推恩詔十行，雍容鳴玉覲清光。
四年愛日民謠浹，五月炎風驛路長。
劍閣煙雲迷斾，柳營笳鼓慘離觴。
浣花紙貴傳新集，留待詩名繼許昌。
送钤辖馆使王公
作者：解程
朝代：宋

武帐推恩诏十行，雍容鸣玉觐清光。
四年爱日民谣浃，五月炎风驿路长。
剑阁烟云迷去斾，柳营笳鼓惨离觞。
浣花纸贵傅新集，留待诗名继许昌。
送钤辖馆使王公
作者：解程
朝代：宋

武帐推恩诏十行，雍容鸣玉觐清光。四年爱日民谣浃，五月炎风驿路长。剑阁烟云迷去旆，柳营笳鼓惨离觞。浣花纸贵传新集，留待诗名继许昌。
送钤辖馆使王公
作者：解程
朝代：宋

武帐推恩诏十行，雍容鸣玉觐清光。
四年爱日民谣浃，五月炎风驿路长。
剑阁烟云迷斾，柳营笳鼓惨离觞。
浣花纸贵传新集，留待诗名继许昌。
呈大慧禪師偈
作者：計法真
朝代：宋

終日看經文，如逢舊識人。
莫言頻有礙，一舉一回新。
菩薩蠻
作者：許
朝代：宋

西風又轉蘆花雪。故人猶隔關山月。金雁一聲悲。玉腮雙淚垂。繡衾寒不暖。愁遠天無岸。夜夜卜燈花。幾時郎到家。
釣臺
作者：許中
朝代：宋

何代何人把釣緡，至今猶有釣臺存。
身名俱隠成真隠，呂渭嚴灘詎足論。
涵碧亭
作者：許中應
朝代：宋

清泚何妨一整巾，蒼崖先自怯登臨。
汎現人物幾榮悴，祗有林泉無古今。
萬个倘容參直節，一泓端欲印無心。
蒼顔還許交同老，羅隠書堂尚可尋。
陪邑大夫登西峴峰
作者：許中應
朝代：宋

晴暾發輕暑，惠風蕩繁林。
驅車青郊路，舉跐西山岑。
隨流翫回轉，就陰便清深。
子規續哀響，倉庚流好音。
側徑既窈窕，層崖亦嶇嶔。
石泉潄瓊瑶，松風戞璆琳。
雲間渺虛曠，恍若韶濩臨。
水樂名其亭，上有坡仙吟。
泉甘瀹新茗，芹香侑清斟。
攀躋豈不勞，景勝忘所任。
夕陽忽在山，清興浩難禁。
山靈應有約，何時重來尋。
寄林可山
作者：許介軒
朝代：宋

不必孤山是故廬，江湖穩處即安居。
家貧無料可供鶴，池小有泉能活魚。
好客每傾賒到酒，因吟猶讀老來書。
屋頭但得梅常在，日月春風自有餘。
燕
作者：許介軒
朝代：宋

柳影芹香二月春，一巢纔定即棲身。
不應它處無華屋，自是難忘舊主人。
堆婆石
作者：許仕叔
朝代：宋

撐空疊石何嵯峨，世傳其名曰堆婆。
乃在淛嶺之巔，吳山之阿。
我來於此少憩息，借問父老元如何。
父老爲言五代時，有婆姓方氏結茅嶺巔兩鬢皤。
爲念往來渴，均施湯水無偏頗。
行人以此盡感激，婆言吾亦期無他。
早晚吾骨只堆此，願將一石堆吾坡。
爾來迄今四百載，行人堆石不少差。
我亦拾石堆其冢，既行且歎復逶迤。
今冢之高過百尺，堆石亦已豈虛過。
乃知一飲一滴水，恩至久遠不可磨。
古人一飲在必報，如此傳說夫豈訛。
吁嗟俗世人，乃道無恩波。
反恩以爲讎，此語愚已多。
我適來此秋向晚，滿屨霜葉仍吟哦。
因筆記此堆婆石，慷慨爲賦堆婆歌。
清洛喜英公大師相訪
作者：許仲宣
朝代：宋

方袍紫染出彤庭，久在林泉養性靈。
無事撓心長見醉，有名傳世不曾醒。
多年別我頭先白，此日逢師眼倍青。
記得上都相會否，夜飛杯篆老君經。
鳳棲寺
作者：許仲禮
朝代：宋

迴環疊嶂倚長空，丹鳳曾棲晻靄中。
殿閣至今無燕雀，溪山隨處有梧桐。
竹榮秀實籠晴景，瀑瀉寒泉潄應風。
佇看來儀新樂府，吾皇勳德與虞同。
和許廣淵南山
作者：許仲蔚
朝代：宋

青山疊疊水重重，古道纔容匹馬通。
飛鳥自由啼晚照，落花無著趁春風。
巖前積靄參差綠，天末餘霞點綴紅。
一一廣陵如在眼，詩壇誰敢較豪雄。
廣利廟
作者：許仲蔚
朝代：宋

遺靴存故事，碑斷不知名。
老木合雙抱，荒祠間數楹。
編民陰有賜，神像凜於生。
簫鼓寒溪上，歡呼賀歲成。
放生池
作者：許仲蔚
朝代：宋

唐家舊佛祠，樓閣影參差。
魚散不知處，水流無斷時。
山光朝暮變，人事古今移。
惟有好生德，恩波尚滿池。
杜公井
作者：許仲蔚
朝代：宋

德地見圖牒，神機發杜稜。
寇圍炎甚火，壺飲冽於冰。
古邑桑田換，靈源鑑面澄。
如今風月夕，煮茗詫山僧。
白雲庵
作者：許仲蔚
朝代：宋

雲本山家物，庵茅相就居。
竹扉閒自掩，烟凍冷無餘。
嶺上來還去，風前卷復舒。
禪僧却應笑，擾擾竟何如。
百丈山
作者：許仲蔚
朝代：宋

勢擎霄漢直，根截亂山兼。
雲葉閑鋪地，烟煤潤灑嶺。
遠疑題塞雁，高欲篆秋蟾。
倒瀉長江水，陶泓未足沾。
碧治寺
作者：許仲蔚
朝代：宋

松竹森森匝四圍，一回來此一忘歸。
猿攀東嶺啼寒月，僧指西峰笑落暉。
山色雲含牽客思，池光風動射人衣。
樂山樂水皆仁智，豈倦驅馳到翠微。
羅隠宅
作者：許仲蔚
朝代：宋

吟魂散何處，舊居荒可嗟。
江山間白日，圖籍落誰家。
野燒寒煨龦，春風暖自花。
詩名蟠不得，埋沒任桑麻。
葛溪
作者：許仲蔚
朝代：宋

一道碧琉璃，靈源杳不知。
寒通鍊丹井，潤接放生池。
釣叟相從處，仙翁有到時。
徘徊無所見，月艇去猶夷。
鍊丹井
作者：許仲蔚
朝代：宋

青雲路在天，棄鼎亦徒然。
九轉果何物，一泓空舊泉。
競知丹可煮，不悟骨非仙。
汲引殊無狀，翻尤葛稚川。
訪景山
作者：許伯詡
朝代：宋

奉陪南極老，來慕北山名。
鑿石濃書墨，流觴款敘情。
問誰挹仙袂，笑我縛塵纓。
知是龍門客，終難卧孔明。
句
作者：許元
朝代：宋

芍藥瓊花應有恨，維揚新什獨無名。
城陽祭祖
作者：許元
朝代：宋

仙翁醉臥南山頭，吸月餐霞聽鳥謳。
丹沼只今留舊跡，雲孫千載薦春秋。
劉磐幕
作者：許元信
朝代：宋

山懸翠幙幾千丈，我疑山頂即天上。
捫蘿躡蹬到山巔，猶如平地上青天。
始知天高應無極，幕阜蒼蒼一卷石。
洞庭八百古所傳，對此遥看一鏡圓。
當此再上三千丈，那知天下有山川。
幕阜山
作者：許元信
朝代：宋

幕阜山高一千八百丈，二十五洞大元天。
雪花飛滿水衝石，翠嶂撥開風卷烟。
金鯉一雙游碧沼，石田三畝産紅蓮。
我來絕頂無他事，爲訪仙翁葛稚川。
春日田園雜興
作者：許元發
朝代：宋

片雲豈是出山時，曾被東風誤一吹。
歸意不煩啼鴂勸，閑情只許落花知。
桑麻窮巷扉長掩，烟火空林黍自炊。
栗里輞川非謬計，晴窗子細味渠詩。
風水洞
作者：許元祐
朝代：宋

野寺依山立，松橋避石斜。
壞梁飛但是蟻，枯木掛青蛇。
道路悲蓬轉，功名惜鬢華。
聊將洞中水，試洗眼前花。
題樊漢炳墓
作者：許奕
朝代：宋

高志崢嶸局九州，直從人裏著仙籌。
青囊書在鬼神泣，黄絹詞高冰雪羞。
槐里但知曾折角，蘭臺無復問長頭。
玉棺夜入青雲去，山是人非白鶴愁。
留別龍隠巖
作者：許子紹
朝代：宋

矯首初來北斗峰，直穿山腹作玲瓏。
石間蛻骨痕猶在，淵底藏珠水更通。
霖雨幾時岩墅去，卧龍底處草廬空。
眼中要識真英物，寓迹何勞想下風。
次韻吳叔廉山村
作者：許存我
朝代：宋

田繞青山好住家，短籬疏圃接丘麻。
煙村遠近棲鴉亂，竹岸高低飛鷺斜。
泉噴石間巖湧雪，霧浮堤外柳吹花。
連雲碧色秋光冷，眠犢黄昏草長芽。
和蓬萊閣賞雪賦詩
作者：許安世
朝代：宋

南國收藏晚，黅天凜烈興。
日行黄道市，神御坎宮乘。
元化初施種，窮陰乍喪朋。
氣隨鈞外轉，雲自澤中騰。
集霰紛餘凜，號風助峻稜。
紫霄零雜珮，玄野碎增冰。
縞色坳窊遍，寒光上下凝。
候嚴知節應，空曠覺神澄。
透隙還同舞，因方不待繩。
雁飛朝愈急，雞誤夕相應。
吟絮飄吳苑，禋茅秀楚塍。
階庭迷鶴鶩，林麓蔽薪蒸。
瑤水三千里，崑崙九萬層。
檻前闚化國，波際失西陵。
舟興懷安道，鱸思鄙季鷹。
勝遊方罕值，高會喜相仍。
漲海雄藩屏，東侯實股肱。
蕊珠辭密侍，阿閣賁華稱。
將幕開樽俎，賓筵集俊能。
醴杯親勸酢，龍坂盡隮登。
郢唱人誰繼，皋謨世共矜。
擊轅知亂雅，附驥偶同蠅。
綰席塵空滿，嬰衣體詎勝。
仰瞻雲漢麗，嘉惠豈虛膺。
詠史
作者：許安世
朝代：宋

天下有誅賞，固非君所私。
太宗泣君集，意恐勞臣疑。
至公一以廢，智術相維持。
哀哉功名士，汲汲尚趨時。
遊天章寺
作者：許安世
朝代：宋

常時俯仰尚爲陳，千載重來感一深。
曲水已傷迷故跡，崇山依舊對遊人。
縈紆雪路聯珠騎，蕭爽風亭岸角巾。
秖恐瑤池歸扈宴，不能脩禊見深春。
題清化山
作者：許安世
朝代：宋

霜鐘清徹隔村聞，南渡橫塘曉色分。
淺淺溪流涵白石，微微山路入青雲。
勞生已負林泉約，薄宦空增世俗紛。
見說定香無受想，爲祛塵惑借餘熏。
和御製宮詞
作者：許安仁
朝代：宋

輕寒慘慘透衾羅，玉箭銅壺漏水多。
常是未明供御服，夢回頻問夜如何。
夢中作
作者：許安仁
朝代：宋

山色濃如滴，湖光平如席。
風月不相識，相逢便相得。
植竹吏隠堂後因題·其一
作者：許安仁
朝代：宋

斸破中庭一畝苔，主人髮白手親栽。
即今誰識清真節，須向三冬雪後來。
植竹吏隠堂後因題·其二
作者：許安仁
朝代：宋

珍重勞君慰遠遊，繁聲疏影一堂秋。
主人看即官期滿，分付風烟與子猷。
題善山院
作者：許安仁
朝代：宋

瓦爐柏子裊殘烟，午夢醒時一暢然。
不悟功名負終老，荒山饑走又三年。
句·其一
作者：許將
朝代：宋

昨夜虎入我園，明年我作狀元。
句·其三
作者：許將
朝代：宋

樓臺隨地盡，江海與天浮。
句·其二
作者：許將
朝代：宋

三素雲飛依北極，九農星正見南方。
成都運司西園亭詩·小亭
作者：許將
朝代：宋

翩然溝上亭，左右相映带。
修柟列翠幄，長松偃高蓋。
地褊景逾寬，處約志彌泰。
誰知坐嘯間，心遊萬物外。
成都運司西園亭詩·月臺
作者：許將
朝代：宋

蜀地山四維，益州平如掌。
纍臺鬰臨風，坐看月宵上。
稍出叢木末，始發衆籟爽。
茲焉暫遊目，一覽天地廣。
成都運司西園亭詩·水閣
作者：許將
朝代：宋

飛閣出方池，修竹見空莽。
低臨花塢近，平覺春波長。
返景澄餘暉，夕陰带浮爽。
從容觀魚樂，不減游濠上。
成都運司西園亭詩·海棠軒
作者：許將
朝代：宋

海棠冠蜀花，此軒花尤冠。
紅雲簇蕊細，淥水照葉嫩。
倚粧宮粉聚，疊綺霞光散。
雨淚點春風，應懷上林怨。
成都運司西園亭詩·潺玉亭
作者：許將
朝代：宋

引泉注清渠，潺潺潄寒玉。
側出閬風遲，驟驚江雨速。
飛瀨乍揚白，樛木細涵綠。
晝夜聲不止，肯效楚人哭。
成都運司西園亭詩·玉溪堂
作者：許將
朝代：宋

朱堂俯玉溪，玉溪清且幽。
從公暫偃息，撫景空夷猶。
浮雲冠圓島，白日回方流。
抵此有光碧，何必崑崙洲。
成都運司西園亭詩·翠錦亭
作者：許將
朝代：宋

闌干竇溜長，䆗窱空埃靜。
修林密總翠，盡得錦城景。
雲舒青青色，風散騷騷影。
未爲夜行人，共此晝夜永。
成都運司西園亭詩·茅庵
作者：許將
朝代：宋

茅茨以爲庵，環顧蕭然虛。
內樂苟自足，容人即有餘。
旁依修竹密，上翳青松株。
勿言此中陋，中有君子居。
成都運司西園亭詩·西園
作者：許將
朝代：宋

高牙負北郭，芳園路西轉。
鳥鳴戀故木，蘭茁歸新畹。
坐延花景深，行倚筇枝軟。
翳然思林木，會心不在遠。
成都運司西園亭詩·雪峰樓
作者：許將
朝代：宋

重樓起城陰，乘高望四極。
列峰橫青天，飛雪千里積。
疑是空素山，冬夏海中白。
莫怪頻東向，上有思歸客。
東山碧巌亭
作者：許將
朝代：宋

舊室曾留古岸邊，新亭同賞碧巌前。
日生獅子峰頭樹，烟伴榴花洞口泉。
黄葉入秋山出地，白雲臨曉海乘天。
飄然蹤跡今何定，別去江湖又一年。
留題徐真君祠堂東西二室
作者：許將
朝代：宋

上得山來過石門，謁靈特地乞真言。
再三許我前程事，敢不留詩荷聖恩。
留題積善院
作者：許將
朝代：宋

爲愛山居樂，居山又憶家。
菊黄來日蕊，梅白去時花。
水闊離情遠，霜晴別恨賒。
前程回首望，空指暮天霞。
真珠
作者：許將
朝代：宋

蔌蔌圓英淡粉粧，肯隨桃杏媚韶光。
金刀不到春風外，草密林深只自香。
端午帖子
作者：許將
朝代：宋

江中今日成龍鑑，苑外多年廢鷺坡。
合照乾坤共作鏡，放生河海盡爲池。
能仁禪寺
作者：許將
朝代：宋

峭壁半寒空，叢林甲海東。
蕩深無過雁，湫小有游龍。
屏石高三面，樓峰更一重。
客心留不得，歸聽曉霜鐘。
臨江仙
作者：許將
朝代：宋

聖主臨軒親策試，集英佳氣蔥蔥。鳴鞘聲震未央宮。捲簾龍影動，揮翰御煙濃。上第歸來何事好，迎人花面爭紅。藍袍香散六街風。一鞭春色裡，驕損玉花驄。
觀瀾亭
作者：許將
朝代：宋

危亭高處倚岩隈，西望蒲菖海浪回。
山戴鰲頭天外出，水浮鰍穴地中來。
千重側崦扶摇沒，萬里分流混沌開。
遊東山和程大卿師孟
作者：許將
朝代：宋

東山十里復溪流，遠客時時騁望愁。
泉近榴花深洞口，亭開獅子舊峰頭。
一州旂色天邊出，三館芸香海上留。
南北共歌公所憩，獨嗟無計共英游。
華亭百詠·丁公橋
作者：許尚
朝代：宋

令威仙去後，遺迹歎成非。
華表成烏有，何年見鶴歸。
華亭百詠·三女岡
作者：許尚
朝代：宋

玉殮知無有，香魂計已銷。
頻來吟楚些，歲久若爲招。
華亭百詠·三姑廟
作者：許尚
朝代：宋

神居陰物護，臬閾捍洪波。
莫慮蛟龍怒，年來畏叱訶。
華亭百詠·三洞庵
作者：許尚
朝代：宋

勾曲山頭客，遨遊到市塵。
星冠頂霜月，夜半正朝真。
華亭百詠·佘山
作者：許尚
朝代：宋

人與室俱化，陰森松竹寒。
時時見孤鶴，疑此守神丹。
華亭百詠·俞塘
作者：許尚
朝代：宋

延袤三鄉外，東流與海通。
河神屢加惠，帆借往來風。
華亭百詠·八角井
作者：許尚
朝代：宋

浚極疑無底，丰棱定有因。
沈沈中夜月，照影屬何人。
華亭百詠·冰檗庵
作者：許尚
朝代：宋

鳬舄栖遲地，池流一徑斜。
先生久清苦，不肯競紛華。
華亭百詠·前京城
作者：許尚
朝代：宋

廬落皆無有，依稀古堞存。
登臨認遺跡，林莽暮煙昏。
華亭百詠·南庵
作者：許尚
朝代：宋

施水功成後，眈眈梵宇深。
升堂瞻貌象，默會祖師心。
華亭百詠·唳鶴湖
作者：許尚
朝代：宋

洸蕩雲閒路，奫淪一水深。
月光涵露重，遥聽九皋音。
華亭百詠·唳鶴灘
作者：許尚
朝代：宋

養鶴人何在，湖邊水尚清。
喚回中夜夢，灘上戛然聲。
華亭百詠·圓珠庵
作者：許尚
朝代：宋

定回人寂靜，繞鼻碧蓮香。
却認循簷月，摩尼發夜光。
華亭百詠·姚將軍廟
作者：許尚
朝代：宋

陰功周邑境，南面固宜然。
毋復論民事，神今憚改遷。
華亭百詠·姜庵
作者：許尚
朝代：宋

陰曀楸梧裏，鳥鳴落日中。
九原人不作，明贊亦何功。
華亭百詠·孔宅
作者：許尚
朝代：宋

廟貌逾千祀，泥封古碣昏。
傳云素王宅，真贋與誰論。
華亭百詠·安公像
作者：許尚
朝代：宋

浮鉢來滄海，幡然厭世塵。
補陀崖畔月，長照定中身。
華亭百詠·寒穴泉
作者：許尚
朝代：宋

濆湧懸崖下，泠泠注不窮。
將期挹甘冷，弱水漸難通。
華亭百詠·小湖
作者：許尚
朝代：宋

獵獵風蒲外，淵淵明月秋。
詩翁浮短艇，弭棹看浮鯈。
華亭百詠·小隠園
作者：許尚
朝代：宋

妝點林泉趣，銷除市井心。
平生跧伏計，到此意偏深。
華亭百詠·崑山
作者：許尚
朝代：宋

歲久阡原變，平時草木深。
英才沒黄壤，舊事不堪尋。
華亭百詠·彌陀閣
作者：許尚
朝代：宋

拄策徐徐上，回環佛頂游。
九山俱在望，目斷暮煙浮。
華亭百詠·征北將軍墓碑
作者：許尚
朝代：宋

畸嶇尋古隧，衰草隠寒原。
欲讀將軍事，豐碑祗半存。
華亭百詠·御史涇
作者：許尚
朝代：宋

疏鑿人何在，流功幾世餘。
農氓誦名氏，不數鄭公渠。
華亭百詠·思齊堂
作者：許尚
朝代：宋

伊昔絃歌治，能聲著海隅。
升堂想遺迹，勵志欲齊驅。
華亭百詠·普照寺
作者：許尚
朝代：宋

高門收畫戟，即此建精藍。
施予恩雖在，緇流絕不談。
華亭百詠·月榭
作者：許尚
朝代：宋

簷角銜牆固，明疏護翠羅。
公餘秉談麈，竟夕對金波。
華亭百詠·望仙橋
作者：許尚
朝代：宋

鶴駕乘風去，千年竟不歸。
石梁憑望處，空復白雲飛。
華亭百詠·望雲橋
作者：許尚
朝代：宋

憶昨登臨日，卿雲正四翔。
重來窮目力，天末起祥光。
華亭百詠·東堂
作者：許尚
朝代：宋

廳左清閒處，金猊罩寶香。
令君今學道，來此吸朝陽。
華亭百詠·東寺
作者：許尚
朝代：宋

愛此楞伽士，勤修戒行成。
文龜亦知善，來聽講經聲。
華亭百詠·東嶽行祠
作者：許尚
朝代：宋

明主東封後，龜蒙望益尊。
巍然此行宇，時許薦蘋蘩。
華亭百詠·東庵異跡
作者：許尚
朝代：宋

地勝風雷吼，人疑湧海潮。
將軍英爽在，何物敢興妖。
華亭百詠·柘湖
作者：許尚
朝代：宋

展武沈淪後，波澄一鑑明。
桑田復更變，觸目總柴荆。
華亭百詠·柳園
作者：許尚
朝代：宋

芳草池塘暖，東風桃杏繁。
春歸人亦散，寂寞鎖園門。
華亭百詠·栖真庵
作者：許尚
朝代：宋

仙路多官府，真人未上升。
松窗霜月白，相對誦黄庭。
華亭百詠·毗盧庵
作者：許尚
朝代：宋

捫蘿通一徑，修竹蔽中籬。
只有奎章在，龍神暗護持。
華亭百詠·沙岡
作者：許尚
朝代：宋

千里平沙地，聯通江海湄。
謾傳因激浪，疑是蚌成基。
華亭百詠·泳波亭
作者：許尚
朝代：宋

呂梁觀已遠，沂水浴應難。
却倚亭前柳，時時照影寒。
華亭百詠·浄居院
作者：許尚
朝代：宋

明眼知何在，山門久寂然。
宗風未淪替，還喜一鐙傳。
華亭百詠·湖光亭
作者：許尚
朝代：宋

日暮蝦鬚卷，亭中雅燕開。
微風起蘋末，波影動樽罍。
華亭百詠·湖橋
作者：許尚
朝代：宋

瀲灩湖光好，荷風六月涼。
倚欄吟不倦，魚鳥亦相忘。
華亭百詠·滬瀆
作者：許尚
朝代：宋

泛泛松江水，迢迢笠澤通。
萬年知禹力，灌溉有餘功。
華亭百詠·澱山
作者：許尚
朝代：宋

殿閣輝金碧，遐觀足畫圖。
維舟一登覽，誤涉小方壺。
華亭百詠·濯纓亭
作者：許尚
朝代：宋

輿梁斜倚處，簷影墜清流。
往往抽簪者，常爲孺子羞。
華亭百詠·異木
作者：許尚
朝代：宋

蟠根知永遠，曲幹聳蛟虬。
閩賈蒙私庇，年年此薦羞。
華亭百詠·白龍洞
作者：許尚
朝代：宋

呼吸湖中水，山椒寄此身。
洞門風雨夜，電火逐霜鱗。
華亭百詠·白龍潭
作者：許尚
朝代：宋

神物幽潛地，滄滄水接空。
不緣嘗應禱，誰識有殊功。
華亭百詠·石幢
作者：許尚
朝代：宋

矻立應千載，傳因海眼成。
蓬萊水清淺，曾不見敧傾。
華亭百詠·石獸
作者：許尚
朝代：宋

刻鑿知何謂，彌年亦有神。
宵行無足怪，一吼已驚人。
華亭百詠·石魚
作者：許尚
朝代：宋

雙鯉何年刻，悠然鬐鬛全。
登臨忽懷遠，尺素若爲傳。
華亭百詠·福順廟
作者：許尚
朝代：宋

門垣雖蠹壞，古屋尚深沈。
鳥雀猶知避，斯民盍致欽。
華亭百詠·秀道者塔
作者：許尚
朝代：宋

辛勤成鴈塔，俄赴積薪焚。
靜夜眈眈影，疑來護刻文。
華亭百詠·秦女祠
作者：許尚
朝代：宋

狼秦崇苛政，有女亦蒙冤。
欲弔興亡事，神應恥重論。
華亭百詠·秦皇馳道
作者：許尚
朝代：宋

歎昔秦皇帝，何年此逸遊。
迢迢大堽路，千古爲嗟羞。
華亭百詠·羅漢院
作者：許尚
朝代：宋

邃宇中何有，臺山五百尊。
云何困人力，金像總塵昏。
華亭百詠·芥子庵
作者：許尚
朝代：宋

林外三椽建，常思愒息時。
莫教嫌迫窄，中有五須彌。
華亭百詠·華亭谷
作者：許尚
朝代：宋

瀰漫達迥野，潮汐往來頻。
慣識松陵路，重來不問津。
華亭百詠·蓮巢
作者：許尚
朝代：宋

記得荷香裏，蛾眉唱采蓮。
千年龜欲總，不見葉田田。
華亭百詠·蘇州洋
作者：許尚
朝代：宋

已出天池外，狂瀾尚爾高。
蠻商識吳路，歲入幾千艘。
華亭百詠·袁崧宅
作者：許尚
朝代：宋

疆場功成後，歸來卜一邱。
當時應種德，名字播千秋。
華亭百詠·西庵
作者：許尚
朝代：宋

蚤爲儒冠誤，齊心學竺乾。
而今林下塔，夜夜戒光圓。
華亭百詠·西林
作者：許尚
朝代：宋

林外初晴後，斜陽滿芰荷。
頻來指靈鷲，此去路無多。
華亭百詠·證覺院
作者：許尚
朝代：宋

有人明七浄，蠠沒締良因。
歎惜流風替，誰爲無垢人。
華亭百詠·谷水
作者：許尚
朝代：宋

短櫂經由處，風披藻荇香。
中宵孤鶴唳，片月映滄浪。
華亭百詠·趙店
作者：許尚
朝代：宋

日日黄塵路，喧豗漲市聲。
神靈自安此，不欲變名稱。
華亭百詠·道院
作者：許尚
朝代：宋

浄觀今何在，唯餘柏色新。
棲棲抱甕者，不是鍊丹人。
華亭百詠·金山
作者：許尚
朝代：宋

激浪聞澎湃，山神陰力多。
風濤歸指顧，海若敢誰何。
華亭百詠·金山城
作者：許尚
朝代：宋

治盛周康世，東游豈信然。
城闉亦隳廢，門堞漫相傳。
華亭百詠·陸四公廟
作者：許尚
朝代：宋

晉傑云亡久，嘉名未遽湮。
嚴祠坐遺像，猶解福吳民。
華亭百詠·陸寶山
作者：許尚
朝代：宋

祕寶封堅石，山靈謹護藏。
欲爲中帑助，時復露輝光。
華亭百詠·陸機宅
作者：許尚
朝代：宋

華亭今何在，千年謾有名。
披榛問遺裔，寂寞一傷情。
華亭百詠·陸機茸
作者：許尚
朝代：宋

二陸爲童日，驅馳屢忘歸。
至今桑柘響，禽鳥尚驚飛。
華亭百詠·陸瑁養魚池
作者：許尚
朝代：宋

誰得陶朱術，修池一水寬。
皇恩浹魚鼈，不復敢垂竿。
華亭百詠·集賢里
作者：許尚
朝代：宋

冠蓋游從日，欣然萃一鄉。
田原總如昨，誰復嗣餘芳。
華亭百詠·雲閒館
作者：許尚
朝代：宋

郵亭臨爽塏，杗廇架修虹。
我亦輪蹄客，心期訪士龍。
華亭百詠·震橋
作者：許尚
朝代：宋

瓦木明丹堊，初期鎮此方。
石梁今欲圮，尤益富蠻商。
華亭百詠·靈峰庵
作者：許尚
朝代：宋

路湧金沙地，高人此築庵。
爲詢林下客，妙語與誰參。
華亭百詠·顧亭林
作者：許尚
朝代：宋

旦暮潮流急，東西徑路斜。
無從質疑字，共屬野王家。
華亭百詠·顧府君宅
作者：許尚
朝代：宋

蕭蕭蘭若地，知是府君居。
祠事今誰奉，吾來一嘆吁。
華亭百詠·顯忠廟
作者：許尚
朝代：宋

俯拜祠堂下，遥思弼漢功。
吁嗟孝宣帝，忘德太匆匆。
華亭百詠·風月堂
作者：許尚
朝代：宋

夜靜蒲萄皺，雲舒玉鑑涼。
築堂人不見，樽酒暗相望。
華亭百詠·鬼書
作者：許尚
朝代：宋

壯士爲儒恥，捐軀志所甘。
無名豫青史，幽憤亦何堪。
華亭百詠·鳳皇山
作者：許尚
朝代：宋

覽德來何代，慵歸丹穴藏。
甘心化爲石，萬歲瑞吾皇。
華亭百詠·鶴坡
作者：許尚
朝代：宋

索寞東郊遠，仙禽盡此藏。
夢回明月夜，林杪響圓吭。
和吳謹微遊仙都五首·其一
作者：許尹
朝代：宋

仙都蹤跡想遺書，我欲歸時更問途。
忽得新詩如見畫，山蹊野徑不須迂。
和吳謹微遊仙都五首·其三
作者：許尹
朝代：宋

玉貌仙人老不癯，世間榮辱此中無。
煙雲昨夜微銷鑠，似怪題輿車騎都。
和吳謹微遊仙都五首·其二
作者：許尹
朝代：宋

山中鶴怨無尋處，洞口雲歸未得歸。
憶著仙都舊時路，石梁苔澀履痕稀。
和吳謹微遊仙都五首·其五
作者：許尹
朝代：宋

桃源歸路凈無塵，只是當時避世人。
仙事茫茫類如此，鼎湖轍跡恐非真。
和吳謹微遊仙都五首·其四
作者：許尹
朝代：宋

黄帝得仙從此去，鼎湖傳說幾經年。
龍髯墮地成春草，直到如今不上天。
朝陽巖
作者：許尹
朝代：宋

漫作游仙去，靈槎進晚涼。
懸巖迷日月，倒影浸瀟湘。
風滿征帆過，雲歸度鳥忙。
相忘物外趣，時許棹相將。
句
作者：許居仁
朝代：宋

勝遊懷橘偏思陸，高隠燒丹擬問洪。
失調名
作者：許左之
朝代：宋

憶你當初，惜我不去。傷我如今，留你不住。
失調名
作者：許左之
朝代：宋

誰知花有主。誤入花深處。放直下、酒杯乾、便歸去。
梅峰
作者：許巽
朝代：宋

一峰突兀倚天際，千嶂蘢葱在眼中。
宇宙自偏人世遠，塵埃不到佛樓空。
主公真得庵居相，俗子那容線路通。
山北道人如□市，雲門臨濟各家風。
句·其一
作者：許庚
朝代：宋

值雨花無怨，留春鳥自謀。
句·其三
作者：許庚
朝代：宋

花盡辜啼鳥，麻深沒過人。
句·其二
作者：許庚
朝代：宋

思苦無一字，意來成數篇。
句·其五
作者：許庚
朝代：宋

壯歲期加進，新吟未敢編。
句·其六
作者：許庚
朝代：宋

頓超捷進脫，故習肩前修。
句·其四
作者：許庚
朝代：宋

硯潤浮殘墨，琴乾響斷弦。
臨江仙
作者：許庭
朝代：宋

不見昭陽宮內柳，黃金齊拈輕柔。東君昨夜到皇州。玉階金井，無處不風流。悵望翠華春欲暮，六宮都鎖春愁。暖風吹動繡簾鉤。飛花委地，時轉玉香球。
臨江仙
作者：許庭
朝代：宋

不見灞陵原上柳，往來過盡蹄輪。朝離南楚暮西秦。不成名利，贏得鬢毛新。莫怪枝條憔悴損，一生唯苦征塵。兩三煙樹倚孤村。夕陽影裡，愁殺宦遊人。
臨江仙
作者：許庭
朝代：宋

不見都門亭畔柳，春來綠盡長條。柳邊行色馬蕭蕭。一枝折贈，相見又何朝。酒盡曲終人去也，風前亦自無聊。祗應於我恨偏饒。東君特地，付與沈郎腰。
臨江仙
作者：許庭
朝代：宋

不見陶家門外柳，柴扉一徑遙通。閉門終日掩清風。感君高節，綠蔭向人濃。籬落蕭疏雞犬靜，日長飛絮濛濛。先生一醉萬緣空。經時高臥，不到翠陰中。
臨江仙
作者：許庭
朝代：宋

不見隋河堤上柳，綠陰流水依依。龍舟東下疾於飛。千條萬葉，濃翠染旌旗。記得當年春去也，錦帆不見西歸。故拋輕絮點人衣。如將亡國恨，說與路人知。
白馬井
作者：許康民
朝代：宋

矍鑠平生善用兵，論他薏苡得貪名。
不因渴驥遺蹤在，誰識將軍到底清。
南山
作者：許廣淵
朝代：宋

路入青山幾萬重，前山行盡路還通。
小舟棹急巖溪水，高柳絮飛隄岸風。
春物老時林遍綠，晚煙收處日垂紅。
民居稀闊兼窮僻，多使頑夫氣自雄。
句
作者：許廣淵
朝代：宋

片雲晴點墨，滴露夜揮毫。
和徐令南新道中
作者：許廣淵
朝代：宋

嶮喦通小徑，湍水度危橋。
茶女巾蒙髻，樵人斧插腰。
鳩鳴春晝靜，鶑囀曉林嬌。
令尹求民瘼，行行聽路謠。
和晁令首夏道中
作者：許廣淵
朝代：宋

山盤村曲曉烟迷，晝靜新禽信意啼。
風斂雨痕千嶂碧，日烘蠶箔萬家齊。
葉憐綠密真成幄，花惜紅深又落泥。
氣候宜人尤解倦，夕陽歸路遶長溪。
寧國院
作者：許廣淵
朝代：宋

寺結千峰上，門通一徑幽。
靜心無物亂，清耳有泉流。
樓閣先知曉，園林預覺秋。
因君題秀句，却省昔年游。
惠濟院
作者：許廣淵
朝代：宋

建剎基千古，淩雲閣數層。
成群皆舊衲，那箇是真僧。
未滅惟心火，長明總佛燈。
泉靈名惠濟，濟物有時增。
放生池
作者：許廣淵
朝代：宋

天寶當年寺，魚池此日存。
溪移古岸脚，殿壓舊山根。
月照霜鐘遠，風開霧閣昏。
網綸雖廢禁，和氣滿乾坤。
春日遊隠居寺
作者：許廣淵
朝代：宋

荒村十里居人少，中有僧廬掛隠名。
高閣截空霜月古，群山臨檻竹風清。
潺潺鳴溜將心滌，艷艷新花共眼明。
珍重肩吾能自適，嘗招詩友避暄行。
普照院
作者：許廣淵
朝代：宋

亂峰環合處，中見古精廬。
萬事盡不到，數僧閒有餘。
嶺雲時聚散，松竹晝清虛。
自辨一泉後，多來長者車。
杜公井
作者：許廣淵
朝代：宋

幾處城中井，標名孰與倫。
異非深百尺，功在活千人。
大旱流皆涸，甘泉惠受均。
無情知水石，誠發應如神。
淨名院
作者：許廣淵
朝代：宋

杖錫窮危頂，茅菴構白雲。
軒窗半峰出，鐘磬別山聞。
海月曉同色，爐烟晝雜薰。
莫教深靜處，思慮落塵氛。
甯國院
作者：許廣淵
朝代：宋

杉松鬰鬰際青天，堂殿重重蘸碧泉。
山合不能遮日月，徑深無礙入雲煙。
彌陀佛建千人會，照律師來五戒傳。
乘興登臨與僧話，分明水戲在簾前。
羅隠宅
作者：許廣淵
朝代：宋

廢宅百年後，荒基一畝平。
獨憐新檜柏，誰識舊軒楹。
閭里清風在，溪山秀氣明。
當時苦吟夜，應使鬼神驚。
葛溪
作者：許廣淵
朝代：宋

樨川仙化後，溪以葛爲名。
水激翻空白，潭澄到底清。
山多晴倒影，雨過夜添聲。
月滿寒光入，魚龍患太明。
蛻龍洞·其一
作者：許廣淵
朝代：宋

山遠洞難窮，相傳舊隠龍。
蟠泥知幾載，穿石見遺蹤。
靈骨巖中換，陰雲日下從。
鄉人祈旱歲，歌舞尚虔恭。
蛻龍洞·其二
作者：許廣淵
朝代：宋

往昔開鋤古洞存，神龍曾隠穴山巒。
靈蹤何日青天去，雲氣無時白晝寒。
穿石分明印鱗爪，履泉驚懼作波瀾。
於今霖雨均方國，來客休疑尚此蟠。
鍊丹井
作者：許廣淵
朝代：宋

葛公高隠處，鑿井碧山前。
鍊就長生藥，空餘白乳泉。
鼎藏今去水，氣吐舊成煙。
午夜風雷作，人疑羽珮還。
陳氏園
作者：許廣淵
朝代：宋

今日青蕪滿，當年碧瓦稠。
軒楹無寸木，池沼有殘丘。
過客嗟啼鳥，居人竟牧牛。
子孫誰秀穎，念祖力重修。
題廣福院
作者：許廣淵
朝代：宋

溪光山色照天晴，開豁襟懷遠眼明。
每日風清生竹韵，有時雨過沸灘聲。
夷猶水上漁舟逸，奮迅簷前燕翼輕。
珍重老僧無箇事，坐觀群動競經營。
題昌國院
作者：許廣淵
朝代：宋

軒開環列萬峰青，門對烏伊遂榜名。
千室樓臺憑欄盡，一溪煙水捲簾明。
爐煙晨起迷雲色，松韵時來雜梵聲。
峻極祇宜長閉戶，柰何持鉢入東城。
寄洞山聰禪師
作者：許式
朝代：宋

語言全不滯，高躡祖師蹤。
夜坐連雲石，春栽带雨松。
鑑分金殿燭，山答月樓鐘。
有問西來意，虛堂對遠峰。
晉檜行
作者：許彌安
朝代：宋

紫極宮中晉朝檜，故老語我今千年。
盤根厚地龍蛇走，榦薄霄漢星斗懸。
玄冬飛雪斷人跡，貞姿不改平時妍。
虬枝香葉翠如幄，一子不落含蒼煙。
胡爲廣厦構梁棟，如此大材乃棄捐。
伊昔晉朝紛亂日，衣冠南渡依江堧。
風流王謝各幻化，肝膽鐵石還依然。
再遊陽春通真巖
作者：許彥先
朝代：宋

壁倚乾寧碣，龕籠大業僧。
七年馳使路，兩躡石梯層。
南山宣聖廟竊見太守黄公題名有作·其一
作者：許彥先
朝代：宋

千仞巖巖湧白雲，不教紫翠落塵氛。
長留雨後凭欄意，堆疊清光伴使君。
南山宣聖廟竊見太守黄公題名有作·其二
作者：許彥先
朝代：宋

數仞環分一徑深，講筵深處暮烟沈。
金鈴木舌新揚意，忠孝昭昭剌史心。
湖上十亭
作者：許彥先
朝代：宋

昔年曾看海陽圖，巧狀湖山恐見誣。
今日登臨真可愛，畫圖翻覺少工夫。
藥洲
作者：許彥先
朝代：宋

花藥氛氳海上洲，水中雲影带沙流。
直應路與銀潢接，槎客時來犯斗牛。
遊碧落洞二首·其一
作者：許彥先
朝代：宋

崖卷層霄闊，溪穿碧玉橫。
銀河一派水，終日瀉天聲。
遊碧落洞二首·其二
作者：許彥先
朝代：宋

玉峰刳不盡，滿室碧琅玕。
太始藏靈氣，寥寥五月寒。
題舜井斷碑
作者：許彥先
朝代：宋

一千二百餘年外，萬古銷磨不可尋。
舜子井泉誰記古，隨人閭巷祇如今。
隸書字雜科蟲體，氏爵名存樂石陰。
登覽時來醒醉眼，也勝他物在園林。
句·其三
作者：許彥國
朝代：宋

北方野客不慣見，明月滿衣猶倚欄。
句·其二
作者：許彥國
朝代：宋

午夜夢飛滄海外，一年春在落花中。
句·其四
作者：許彥國
朝代：宋

燕薊餘民宜自省，百年陷虜直愁人。
勿怨肩輿事洪靖。
寄沂水宰
作者：許彥國
朝代：宋

楚甸齊封自此分，穆陵遺俗久猶存。
豈知今日鳴琴宰，即是當年賜履孫。
且有清風消酷暑，更無驚犬吠黄昏。
畏人客子成安枕，獨宿荒村不閉門。
晚宿江漲橋
作者：許彥國
朝代：宋

鳥徑青山外，人家苦竹邊。
江城懸夜鎖，魚市散空船。
岸靜涵秋月，林昏宿水烟。
又尋僧榻卧，夜冷欲無眠。
東門行
作者：許彥國
朝代：宋

東門楊柳暗藏鴉，東門行客欲離家。
樹頭春風草頭露，鴉自不飛人自去。
妾家南浦桂爲堂，房櫳珉玉簾夜光。
沈爐烟多綺羅重，水檻風入笙簫凉。
歡娛未畢車輪遠，方寸秋絲紛百繭。
願郎功業落人閒，長使春閨女無怨。
漁父
作者：許彥國
朝代：宋

榮辱從來總不知，幾間茅屋對漁磯。
江鷗散處夜無伴，荷葉老時秋有衣。
秋雨歎
作者：許彥國
朝代：宋

霖雨不出動隔旬，門前秋草長於人。
江湖浩渺欲無岸，錦石最小猶生雲。
微陽片月何曾見，只有莓苔昏筆硯。
田家黍穗未暇悲，茅屋且爲螢火飛。
紫騮馬
作者：許彥國
朝代：宋

黄金絡頭玉爲觼，蜀錦障泥亂雲葉。
花間顧影驕不行，萬里龍駒空汗血。
露床秋粟飽不食，青芻苜蓿無顔色。
君不見東郊瘦馬百戰場，天寒日暮烏啄瘡。
臨高臺
作者：許彥國
朝代：宋

高臺跨崇岡，簷宇鎖空霧。
新晴洗雙目，千里在跬步。
霏霏漁浦烟，冉冉富春樹。
風花不我私，何以理愁緒。
誰疏白玉窗，中有浮雲度。
浮雲吹不開，不見行人去。
虞美人草行
作者：許彥國
朝代：宋

鴻門玉斗紛如雪，十萬降兵夜流血。
咸陽宮殿三月紅，霸業已隨烟燼滅。
剛强必死仁義王，陰陵失道非天亡。
英雄本學萬人敵，何須屑屑悲紅妝。
三軍敗盡旌旗倒，玉帳佳人坐中老。
香魂夜逐劍光飛，清血化爲原上草。
芳心寂寞寄寒枝，舊曲聞來似斂眉。
哀怨徘徊愁不語，恰如初聽楚歌時。
滔滔逝水流今古，楚漢興亡兩丘土。
當年遺事總成空，慷慨尊前爲誰舞。
詠項籍廟二首·其一
作者：許彥國
朝代：宋

曾被秦人笑沐猴，錦衣東去更何求。
可憐瞭瞭重瞳子，不見山河繞雍州。
詠項籍廟二首·其二
作者：許彥國
朝代：宋

千古興亡莫浪愁，漢家功業亦荒丘。
空餘原上虞姬草，舞盡春風未肯休。
長夜吟
作者：許彥國
朝代：宋

南鄰燈火冷，三起愁夜永。
北鄰歌未終，已驚初日紅。
不知晝夜誰主管，一種春宵有長短。
涵碧亭·其一
作者：許復道
朝代：宋

飛泉當面玉虹垂，收拾驚濤貯小池。
□□倚岩山骨秀，激湍成雨澗毛滋。
壁閒遺墨淒塵□，眼底新篇□色絲。
却憶謝公山更好，夢中時不負心期。
涵碧亭·其三
作者：許復道
朝代：宋

沿途聽潺湲，蒙茸冒沙石。
誰知此山下，千里在咫尺。
潭潭光明宮，皎皎心印宅。
石細泉自香，水凈林逾碧。
太清無潛鱗，至弱而能力。
玉龍出蒼峽，威勇壯莫敵。
風雨填空來，萬夫助推激。
座中起波濤，足下殷霹靂。
我來縱雄觀，神意了莫逆。
心鏡浄表裏，坐久萬籟息。
悠然到平淡，渙若春冰釋。
棲遲羅書記，想像劉賓客。
勝緣在山閒，每至忽有得。
何以謝山靈，作詩慰岑寂。
涵碧亭·其二
作者：許復道
朝代：宋

繞竹沿崖一徑垂，穿山飛玉落芳池。
林深坐覺塵埃遠，岩潤長含雨露滋。
雙鯉對浮波面石，一綸難擲掌中絲。
月明歸路烟霞外，更與山公再訂期。
趙金氏墓
作者：許復道
朝代：宋

埋骨青山足古今，北邙深鎖暮雲平。
夜台長寄千秋烈，子燕何須吊王京。
寄山中老稚
作者：許必勝
朝代：宋

客久歸無計，家書懶再看。
寄聲花鄭重，爲報竹平安。
詩酒吾能老，饑寒汝自寬。
今年新釀熟，收拾釣魚竿。
山中雜詠·其一
作者：許必勝
朝代：宋

久病鮮塵事，溪山遂相安。
欲知生息意，自樹庭中蘭。
靜睹花葉榮，春風吹亦難。
新禽弄佳吹，小水生微瀾。
同在天地中，安能測其端。
夜澄眾境寂，月小松聲寒。
言念御風人，感茲清露漙。
悲來心自微，凄然竟長嘆。
山中雜詠·其三
作者：許必勝
朝代：宋

鳥亂南山雲，日照南山綠。
東風語流鶯，相吹還斷續。
撫彼石上泉，平生自云足。
浮榮不常御，迴薄無停矚。
苟非女蘿枝，焉能事屈曲。
峨峨高山松，漾漾深溪淥。
持此雲外心，一謝西飛鵠。
山中雜詠·其二
作者：許必勝
朝代：宋

月至林木異，心空來遠聲。
草根幽響奏，小葉孤螢明。
靜念既有在，久之無可名。
輕雲自閑暇，坐久山風鳴。
微雨偶然過，清心相向生。
山中雜詠·其四
作者：許必勝
朝代：宋

灼灼山半花，閑閑水中藻。
苟無松柏心，飄零向誰道。
蜉蝣炫衣裳，楚楚苦不保。
野老惜春色，間籬薙青草。
青草忽已繁，蘭蕙日已老。
蘭蕙日已老，我心當奈何。
人生貴適意，所樂豈在多。
卓然負書翁，悠悠謝山阿。
憶舊游·其一
作者：許必勝
朝代：宋

歡遊成逝波，盛華落殘照。
每憶清池遊，幽魂夜相弔。
與君携手時，雲林正清妙。
天空露光動，襟衫見高調。
及來愁病侵，瘦骨冰稜峭。
君如鏡中花，獨向春光笑。
荒村酒味薄，沉憂何時療。
日色不入夢，高星凍青耀。
空枝吟霜風，永夜興悲嘯。
嵯峨金張第，忽成野田燒。
安得明月中，長見君年少。
憶舊游·其二
作者：許必勝
朝代：宋

孤桐飽秋風，響作霜天鴻。
手翻九嶷色，下墮瀟湘中。
誰言一寸路，不成西與東。
誰言少年時，不成衰老翁。
欲使膠漆意，通君山水衷。
嘗恐金石奏，復爲鄭衛工。
所悲百年內，徒然羨華嵩。
華嵩有終極，愁淚終難窮。
愁淚一入地，春風無碧叢。
新月
作者：許必勝
朝代：宋

偶向樹中見，知從水際生。
葉翻寒不定，雲去意無成。
亂石流泉影，空山落子聲。
當年眉黛在，定見可憐情。
春日作
作者：許必勝
朝代：宋

雨過驗庭樹，始知春氣還。
造化不相限，隨意成斑斕。
蒙蒙一寸枝，新故傷其間。
四時遞相見，花葉了不閒。
安能待頭白，然後凋朱顔。
陽春久斷絕，夢想見弓彎。
醉後發高唱，狂句請莫刪。
不貴文字奇，貴使耳目頑。
從來賢智出，不與庸俗關。
性情通草木，羞辨魑魅奸。
周道滿荆棘，歧路盈海寰。
舉足何所蹈，歸去天台山。
睡起
作者：許必勝
朝代：宋

睡起日滿窗，蒼蠅黄蜂如沸江。
莫言閑人得睡足，夢到封侯亦勞碌。
隔壁棋客時落子，功名事業此中已。
巫山洛水香成陣，天上曉雲爲翠鬢。
祥符寺得句
作者：許必勝
朝代：宋

安蔬自足慰平生，峰靜松閑澗水平。
山意悟時僧不語，落花聲間梵音清。
舟行
作者：許必勝
朝代：宋

雨脚天東來，驚鳥烟中起。
須臾四山合，萬象空濛裏。
孤行念遠村，見樹聯自喜。
浪遊豈無因，遇山則知止。
稜稜雲外峰，與我心終始。
日暮宿田家，田歌正清美。
何以途路心，歷亂如流水。
始疑車馬上，未必見君子。
行當弄輕舟，隨風問蘭芷。
苦雨
作者：許必勝
朝代：宋

積憂遂成陰，昏色遍蒼莽。
我醉憂已忘，天地當開朗。
何以酒醒後，猶然在簷上。
云是方春時，暗助草木長。
凝陰而無陽，亦非善培養。
豈因世道非，寰宇盈魍魎。
日月不照臨，星辰羞布象。
每睹萬類心，俱稱上天廣。
移轉亦何難，夢夢如抱怏。
地底周雷聲，驕烏絕心想。
四望如無餘，舉意同羅網。
安得最高峰，雲外獨來往。
贈友山二姪
作者：許必勝
朝代：宋

聞道春來解問經，整衣矩步學趨庭。
雨餘應惜階前蟻，月落休輕案上螢。
自笑顛毛容我白，且留衰眼爲伊青。
熟精文選吾家事，早向秋空試鳳翎。
閨怨
作者：許必勝
朝代：宋

房櫳微雨過，蟲思草根深。
門外青苔色，無人閑到今。
換衫依暮冷，開鏡倚秋心。
別意猶能在，應來夢裏尋。
除夕
作者：許必勝
朝代：宋

多病成懶疎，日月忽驅逐。
家人厭陳迹，灑掃新我目。
爭此須臾間，擾擾競多福。
習氣變性情，不復生慚恧。
幸有一樽酒，可以寄清穆。
夜靜天四垂，星光就簷屋。
燈燭忽空曠，琴書轉幽獨。
休心薇蕨內，庶免營旨蓄。
鳳凰鳴高岡，貽笑於雞鶩。
得終歲寒心，尚愧庭前竹。
去去天台山，幽蘭會當馥。
題畫
作者：許必勝
朝代：宋

傍岸參差筑小亭，山深樹暗水泠泠。
此間應有神仙語，先向圖中試一聽。
和姚令威春晚即事
作者：許志仁
朝代：宋

卧看遊絲媚遠天，起尋幽徑却茫然。
句成落絮飛花裏，心在殘霞夕照邊。
無復雙魚傳尺素，空餘寶瑟思華年。
老來情味人應笑，白首傷春只醉眠。
和寶月彈桃源春曉
作者：許志仁
朝代：宋

何年鑿源開混茫，桃香兩岸吹紅香。
煙消遠浦生微陽，魚舟誤行溪水長。
溪回岸轉山隙光，疑有絳闕仙人房。
居民爭出羅酒漿，花間笑語音琅琅。
抱琴釋子眉髮蒼，響泉韻磬鳴長廊。
能彈往事悲孟嘗，昔時臺沼今耕桑。
又如勇士赴敵場，坐令遊子思故鄉。
清猿抱木號鴻荒，孤吟劃見丹鳳翔。
曲終待月西南廂，重調十指初不忙。
如見古畫秦衣裳，春天百鳥爭頡頏。
桃源歸來今已忘，彈到落月空斷腸。
和虞智父登清谿閣
作者：許志仁
朝代：宋

葉脫林梢處處秋，壯懷易感更登樓。
日斜鍾阜煙凝碧，霜落秦淮水慢流。
人似仲宣思故國，詩如杜老到夔州。
十年前作金陵夢，重撫闌干說舊遊。
妾薄命
作者：許志仁
朝代：宋

雙雙林間鳥，雌雄相並棲。
驚風忽吹散，各自東西飛。
妾意如斷絃，斷絃猶可續。
君心似流水，流水何當復。
何當復，又是空房將淚宿。
存目·其一
作者：許志仁
朝代：宋

詩題：傾城誤人身寄內翰洪丈首句：傾城誤人身。
存目·其二
作者：許志仁
朝代：宋

詩題：蟻飲研槽歌首句：晴窗棐几風日舒。
寄衣曲
作者：許志仁
朝代：宋

貂裘雖云溫，非妾手中跡。
唯此萬里衣，一鍼三歎息。
歎息恐人聞，縫時常避人。
開緘勿嫌涴，中有雙淚痕。
江南十月雁初飛，邊地纔秋塞草衰。
衣成妾手君寧見，寒到君邊妾自知。
寄書問征夫，好在何當還。
西風吹妾夢，夜度魯陽關。
折楊柳
作者：許志仁
朝代：宋

東風來何時，百花已飄零。
獨餘堤上柳，慘淡含春榮。
扁舟復何適，延客江上亭。
顧無青玉案，何以送子行。
攀條欲相贈，上有雙流鶑。
□□正求友，奈此別離情。
杜宇
作者：許志仁
朝代：宋

四海常爲客，三春却倦游。
能飛歸不得，雖去有何求。
故國三千恨，行人萬里愁。
年來風過耳，無淚與君流。
東門行
作者：許志仁
朝代：宋

東門楊柳暗藏鴉，東門行客欲離家。
樹頭春風草頭露，鴉自不飛人自去。
妾家南浦桂爲堂，房櫳瑉玉簾夜光。
爐煙多，綺羅重，水檻風入笙簫凉。
歡娛未畢車輪遠，方寸秋絲紛百繭。
願郎功業落人間，長使春閨女無怨。
架壁
作者：許志仁
朝代：宋

架壁珍藏萬古書，世間清絕在吾廬。
綠瓶香破分家釀，曲圃雲開翦露蔬。
白日漸隨秋意短，故人盡向老來疏。
今年種得回峰菊，亂點東籬玉不如。
湖上吟
作者：許志仁
朝代：宋

誰家短笛吹楊柳，何處扁舟唱採菱。
湖水欲平風作惡，秋雲太薄雨無憑。
近人白鷺麾方去，隔岸青山喚不應。
好景滿前難著語，夜歸茅屋望疏燈。
烏夜啼
作者：許志仁
朝代：宋

碧煙障樓天欲暮，飛烏夜集蕪城戍。
雲外畢逋銜尾來，月明腷膊同枝語。
樓中有人輟機杼，玉笙怨咽凝江霧。
惆悵幽悽夜未闌，桂樹秋風蘭葉露。
白苧歌
作者：許志仁
朝代：宋

大垂手，小垂手，江南白苧世希有。
吳姬十指玉纖纖，白苧新裁舞衣小。
秋江四面繞吳宮，吳宮霜橘樹樹紅。
吳王夜宴不知曉，但見紅日昇曈矓。
美人低鬟復回袖，持酒獻君君一笑。
人生得意不行樂，白日如梭夜催晝。
吳山依舊吳江清，離宮故苑難爲情。
不知誰遣南山鹿，還向姑蘇臺下行。
窗間
作者：許志仁
朝代：宋

秋香爛熳入屏帷，金粟樓臺富貴時。
曉起旋收花上露，窗間閑寫夜來詩。
繫冠船蓬自戲
作者：許志仁
朝代：宋

竹皮狗尾粗斕斑，神虎門前興已闌。
每恨誤身誠可溺，殆將苴履不須彈。
數莖漸覺勝簪怯，一免當知復冠難。
柱後惠文非所志，寧從子夏學酸寒。
臨高臺
作者：許志仁
朝代：宋

高臺跨崇岡，簷宇鎖空霧。
新晴洗雙目，千里在跬步。
霏霏漁浦煙，冉冉富春樹。
風花不我私，何以理愁緒。
誰疏白玉窗，中有浮雲度。
浮雲吹不開，不見行人去。
謝張學士惠靈壽杖
作者：許志仁
朝代：宋

九疑連綿青未了，郴江擘出蛟龍吼。
雷公霹靂搜巖幽，化爲鬰律黄蛇走。
飛電迸火出奇節，黄蛇起立僵如鐵。
携看玉女洗頭盆，拄上九疑探禹穴。
莫挑馬箠渡黄河，莫扣天門閽者訶。
但掛百錢時一醉，從教風雨濕漁簑。
青錢學士方年少，年少羞爲老人調。
即看飛步上蓬瀛，別有青藜夜相照。
雁蕩道中
作者：許志仁
朝代：宋

千丈巖頭一點紅，春風吹落淺莎中。
山僧倚杖移時去，說似溪邊採藥翁。
鷺
作者：許志仁
朝代：宋

春暗汀洲杜若香，風標公子白霓裳。
碧天片雪忽飛去，何處人家水滿塘。